text:
Tuolsung
MDC tling thar hai lawmpuina an nei
CCPur: Zani zantieng 1:30PM khan Lamka Block Village Authority Council (LBVAC) chun MiniAuditorium, Dorcas Hall, New Lamkaah Lamka TD Block sunga khuo lal 3 DCC Electiona MDC a thlangtling thar hai lawmpuina le election an nei. Hi huna hin Lamka Block Village Authority Council chun MDC tling thar 15 Hiangtam Lamka DCC a inthawk G. Thangkhosuanmung, Chief of Hiangtam Lamka; 12Lanva DCC a inthawk T. Khaikhomang, Chief of Pearsonmun le 9 Ngamjam DCC a inthawk T. Paukhanlian, Chairman Elim Veng Village Authority hai lawmpuinain memento an inhlan.
Chun, hi huna hin kum 201517 sunga LBVAC OB ding mi 7 an thlang a, chuonghai chu Ex MDC H. Mangchinkhup, Chief of Bungmual; St. Solomon, Chief of Chiengkonpang; L. Paupi Ngaihte,V/A Chairman Dorcas Veng; Paul Lalchanhima, Chief of Hmuia Veng; Thangkhankham, V/A Chairman Gouchinkhup Veng, H. Thongkhanlian, V/A Secretary Pearsonmun le LK Mung Ngaihte, V/A Chiarman College Veng hai an nih. Aug. 22, 2015, 7AM khin oath taking nei an tih.
Aug. 24ah JPO le JCILPS an inbiek ding
CCPur: Aug. 14, 2015 nia Imphal Airport bul laia KKL Ambulance suksiet le a driver vau a nina thua Aug. 20, 2015 zingkar khan KKL Office, IB Roadah Joint Philantropic Organisation (KKL, ZYA, HYA, GYMA, Manipur a thuoituhai le Meitei Society/CCPur, Meitei Youth Org./CCPur; CCPur United Club Org (CUCO) thuoitu han inbiekna an nei a. August 24, 2015 nia JPO le JCILPS thuoitu han KKL Office, IB Roada inbiekna nei dingin an rel.
Lekhabu thar inchawk thei
CCPur: Rev. C.C. Rema in a ziek “Krista ka iengkim” ti chu Rs. 80/ a inchawk thei a ni tah. Hi lekhabu thara hin ama mimal chanchin ziek a ninaw a, Krista chu a ringtuhai ta dingin iengkima iengkim a nizie a hrilna a nih. Chun, Rev. C.C. Rema ziek ma “Bible a Pathien mihai nungchang inchukna” ti khawm a copy tlawmte a la um a, Rs. 100 in Rev. C.C. Rema, Sielmat kuoma le Ms L. Ruth, ICI Office hai kuta inthawk inchawk thei a nih.
Pasal pakhat kap hlumsaa hmu
CCPur: August 20, 2015, 7:00AM khan Sugnu Road, Tuileluong ramah pasal pakhat silaia kap hlum saa hmu a nih. Mithi hi a kut pheihnungkira khit le a hmai tuom a nih. Mithiruong hi Police han va lain District Hospital Mogueah an sie a. Iemanichen hnungah mithi hi Seiminthang Haokip (25) s/o Lhunmang Haokip of Leijang Khopi a nih ti hriet a nih tiin Police chun an hril. A ruong hi Police le doctor han postmortem an thaw zovin a sunghai kutah a ruong pek a nih. Ei thu dawngnain a hril danin Seiminthang Haokip hin a nuhmei Lhingkhohat bakah nau pasal 2 le nau nuhmei 1 a thisan a. KNA(I) a inthawk KNO/KNA a lut niin ei thu dawngna chun a hril. Hi thina le inzawm hin CCPur Police chun FIR No. 68 (8) 2015 CCPPS U/S 302/34 IPC & 25 (1C) Arms Act an registered.
DCEA General Body meeting le election
CCPur: August 20, 2015, 1:00PM khan District Council Office, Tuibuongah District Council Employees Association (DCEA), CCPur General Body meeting le thuoitu thar ding thlangna an nei. Nemzathuam, Inspector le Shanta Singh, Deputy Inspector hai inrawinain kum 201517 sunga OB ding thlangna hunah President dinginUpa Kaikhokam Vaiphei; Secretary Engmawi; Fin. Secy. in Lalnuntluanga le Tresurer in Thanglun hai an thlangtling. OB hai hin cabinet expansion thawng an ta, Vice President le Asst. Secretary thangin member iemanizat ruot an tih. District Council Employees Association (DCEA) hi kum 1978 a indin a nih.
Headline
Moreh buoina thunun a ni tah; ILPS Bill pasi ning a tih: Gaikhangam
Imphal: Zanikhan MPCC huoihawtnain Congress Bhavan, Imphalah India PM hlui Rajiv Gandhi piengchampha a vawi 71na hmang a ni a. Hi huna hin Manipur CM O. Ibobi Singh; Dy. CM Gaikhangam; Cabinet ministers, Congress MLA le party thuoituhai an thang a, inzana le hrietzingnain Rajiv Gandhi thlalakah par an inhlan tawl. Hi husnera thang ve Deputy Chief Minister le Home Minister ni bawk Gaikhangam chun, Moreh a buoina tlung chu pawi a ti thu le a dem thu a hril bakah thil vangduoi thlak takel a nih tiin a hril. Moreh buoina chu thunun a ni ta a, buoina suok leia hliemna tuorhai le thil suksieta um neituhai kuomah zangnadawmna pek ning an tih tiin Gaikhangam chun a hril.
Inner Line Permit System (ILPS) le inzawma Gaikhangam in thu a hrilnaa chun, State sawrkarin ILPS le inzawm hin Manipur Asembly Special Session ko le inthung vat ni tang a ta, State sawrkar le JCILPS inbiekremna angin ILPS Bill annawleh an tlukpui Bill Assembly chun pasi a tih tiin a hril. Amiruokchu, JCILPS le inbiekna chingfel (finalised) a ni hmakhat chu state sawrkarin Assembly Session ko hun ding thuah thutlukna a la siem theinaw a nih. Hiengang bawk hin Sapam Robinhood thina chungthu khawm hi JCILPS thil ngen ang tho a ni a, JAC Against the brutal killing of Sapam Robinhood, JCILPS le state sawrkar han inremna an nei thei pha pha leh Sapam Robinhood thina chungchang hi chingfel theiin a hung um chau ding a nih tiin Gaikhangam chun a hril.
Moreh ah darkar 10 Curfew inthlazal
Imphal: Zanikhan Moreh town le a se vel haiahCurfew puonga um chu darkar 10 sung, zing dar 8 a inthawk zantieng dar 6 chen inthlazal a ni a, hi hun sung hin buoina suok a um hriet a ni nawh. Curfew ruok chu la sunzawm pei a nih. Hill Tribe Council (HTC), Moreh; Meitei Council, Moreh (MCM) le pawl dang dang han zanikhan Morehah meeting an nei a, muongna le inremna a um p[ei theina dinga hmalak sunzawm pei dingin an rel.
Resolutions 10 an passed
Imphal: JCILPS huoihawtnain zanikhan MDU Hall, Yaiskul, Imphalah second People’s Convention nei a ni a, hi huna hin resolutions 10 zet an passed. Resolutions 10 an passed hai lai hin Manipur State Population Commission indin ding ti a thangsa niin ei thu dawngna chun a hril.
Paraolin inlambunaa thang NSCN(K) cadres 3 man
Imphal: August 19, 2015 khan hmun hran hranah June 4, 2015 a Paraolin, Chandel District, Manipur a 6 Dogra Regiment hai lambunnaa thang NSCN(K) cadres 3 AR le Army han an man niin Assam Riles thusuok chun a hril. 10AR han 19082015 khan NSCN (K) Mayanglambam Manglemba @ Touthing Ngangba Pallela Tuisimi villageah an man a, Pallel PS ah an peklut. August 19, 2015 ni main Utlou ah AR le 12 Bihar Regiment han NSCN(K) SS Pte Giftson (22) s/o M. Ibomcha of Waloagai Kaachin, Thoubal District an man a, Nambol PS ah an peklut. Chun, SS Sgt. H. Bojesh Monsang (24) of Zaphou, Chandel chu 6 Dogra Regiment han Kakching Lamkhai ah an man a, Kakching PS ah an peklut. Mana um hai hi Paraolin inlambunnaa thang an nih tiin AR thusuok chun a hril.
Bangladesh mi 6 man an nih
Imphal: Zani zing dar 6 vel khan Chingmeirong mipuiin Bangladesh mi ni dinga ringhla, phalna lekha nei lo mi 6 an man a, Chingmeirong Police outpost ah an peklut. Assamese le Hindi tawng an hmang thei naw seng niin ei thu dawngna chun a hril. Hieng mi 6 hai hi Manjam Ali (37) of Kayakuchi, Barpeta district, Assam in sin thaw dinga a hung thuoi nia hril a nih.
Lalthanzara MLA a inthawk an banna pawm pek
Aizawl: Aizawl NorthIII A/C a Congress ticket a thlangtling Lalthanzara in MLA a ninaa inthawka an banna chu R. Lalrinawma, Dy. Speaker, Mizoram Assembly in a pawmpek tah. A hmain Health Minister a ninaa inthawka an banna khawm pawmpek a lo ni tah. Election Commission khawm hi thu hi inhriettir a ni tah. Aizawl NorthIII A/C seat chu a ruoka puong a ni ta a, tuta intahwka thla 6 sungin hi biela hin Election Commission of India in hi biela hin byelection a hung huoihawt ding a nih tiin R. Lalrinawma chun a hril.
Geelani ti lo midang po insuo
Srinagar: House Arrest a sie hai laia Syed Ali Shah Geelani ti lo po hai chu zanikhan insuo an nih. Insuoa um Kashmiri separatist le leaders dang hai chu, Mir Waiz Umer Farooq, Shabbir Shah, Nayeem Khan, Yasin Malik le Abbas Ansari hai an nih. Kashmiri separatist leaderhai hi an rengin Pakistan National Security Adviser, Sartaj Aziz Delhia a hung huna inhmupui seng dinga Pakistan High Commissioner to India Abdul Basit in a fiel an nih. Sartaz Aziz chu August 23 & 24, 2015 haiah New Delhiah a hung inzin ding a ni a, Kashmiri separatist leaderhai hi August 24, 2015 nia inhmupui dingin Basit in a fiel an nih.
Manipur mi 2 Zu Rs. 39 lakh manhu leh man
Kohima: August 18, 2015 khan Guwahati a inthawka Imphal pana hung Truck pahni Khuzama Check Gate, Nagaland a Kohima Police han sukchawla an dapnaah Signature Whisky cases 300 le MC Whisky Cases 300, Rs. 39,60,000 manhu dapdawkin Truck driver 2 hai leh an man niin PRO, Kohima Police, Atu Zumvu chun a hril. Zu hi Ngathu bags 120 hnuoia an thup a nih. Driver han Zu hi BSF ta ding an nih tiin an hril a, sienkhawm lekha pawimaw an neinaw leia man an nih tiin Police chun an hril. Mana um hai chu Md. Sahidur Rahman le Md. Ahub, Kakching, Thoubal District, Manipur a um ve ve an nih.
APah nuhmei vawng thawkna Bank
Itanagar: August 18, 2015 khan Arunachal Pradesh CM Nabam Tuki chun nuhmei vawng thawkna le enkawl Cooperative Apex Bank Naharlagun hmuna a hawng. Arunachal Pradesh a nuhmei vawng enkawl Bank hmasa tak a nih. Kum 2013 khan Itanagarah nuhmei vawng umna Police station hawng a lo ni ta bawk. Hi Bank hi NABARD thangpuinaa indin a nih. Nabam Tuki CM Arunachal Pradesh chun NSTFCDC fe thlengin Bank Branch thar hawnga um hi thangpui ning a tih tiin a hril.
NASA, USA ah Assam students 20
Guwahati: Assam state sawrkar chun an state sunga lekha hrie thei le thiem bik zuol iemanizat a thlawnin National Aeronautics and Space Administration (NASA), USA ah inzintir (educational tour) dinga a lo puonglawk ta a hnukkir zo charin Assam statea private school, NPS International School chun September thla khin students 20 zet a thalwnin an zintir ding thu a puong. NASA a inzin dinghai hi merit basis a thlang ning an ta, HSLC Examination, 2015 a top 5 chen hai laia mi thang thei an tih. Kum tin NASA ah student kan inzintir zie a nih tiin Jitendra Nath Das, Director, NPS International School chun a hril.
IPS Officer ED Chief a ruot
New Delhi: Senior IPS Officer Karnal Singh chu thla 3 sung Director of Enforcement Directorate sin chel dinga ruot a nih. Karnal Singh hi Special Director, Centre Region of Enforcement Directorate sin chel lai a nih. Hieng sin pahni hai hi a chelkawp ding a nih. Chun, Gujarat State a IPS Officer Sanjiv Bhatt chu phalna la lova hun sawt takel a office kai lova a um leiin a sina inthawk ban a nih. Sanjiv Bhatt hi 1988 batch IPS Officer, kum 2011 a inthawka a sina inthawk suspended a nih.
Kum 9 mi tui in a len hmang
Tura: August 18, 2015 zantieng khan Garo Hills, Meghalaya state a Gelmol vadung tuilienin nuhmei naupang kum 9 mi, Asibra khuo mi chu a len hmang. Naupang ruong hi nasa taka zawng a ni a, sienkhawm hmu a la ni nawh. Tulaia ruo a sur zing lei hin vadung dang dang hai khawm an luongliem a, mipuiin harsatna lien tak an tuok pha. Tura Civil Hospital bulah mimkei rapthlak takel a tlung a, Hospital bula dawr tam tak a suksiet bawk.
GNLA Dy. Commander kap hlum
Tura/Shillong: August 18, 2015 zan khan South Garo Hills District, Meghalaya sunga Sawekolgre Village ah Police han dappui an thaw a, hi huna inkaptuonaah GNLA Deputy Area Commander, Shilbirth M. Sangma kap hlum le GNLA cadre pakhat Tenobirth N. Marak (18) man a nih. Kap hluma um Silberth R. Sangma kuta inthawk China siem Pistol pakhat hmu a nih tiin South Garo Hills Police thusuok chun a hril.
AI Chief thar dingin Ashwani Lohani
New Delhi: Madhya Pradesh Tourism Development Corporation MD Ashwani Lohani chu Air India Chief thar dinga ruot a nih. Mr Ashwani Lohani hi 1980 batch Indian Railway Service Officer a ni a, nikuma inthawka a hun (term) kum 1 suksei peka lo um tah Rohit Nandan a hung thlakthleng ding a nih. Nandan hun (term) kum 1 sukseia a umna hi zani zan khan a tawp ta a nih. Lohani hi Mechanical engineer niin Chartered Institute of Logistics and Transport fellow a ni a, Indian Steam Railway Society founder member le member CII National Council on Tourism a nih. Lohani hin lekhabu pahni ‘Winning at work against all odds’ ti le coffee table book ‘Smoking Beauties’ tihai a lo ziek ta bakah January, 2006 khan Report on ‘Rail Heritage and Tourim’ ti a lo ziek ta bawk a nih.
Police ASI pakhat an hmang
Diphu: August 17, 2015 a inthawk khan Diphu Bazar Police Outpost a thawk Police Assistant SubInspector, Hirenwa Bora chu a umna hriet lovin an hmang. Zan dar 10:30 vela Diphu Bazar Police outpost a inthaawka a Bikea quarter pana a fe laia inhmang a nih. A bike chu DiphuLumding Roadah August 18, 2015 zingkar khan hmu a nih. Police chun helpaw han mana an thuoihmang ni dingin an ringhla. Bora hi tuchen hin a umna hriet a la ni nawh.
Bangladesh Smugglers han BSF 2 an man
Agartala: August 18, 2015 khan India le Bangladesh ramri zula patrolling a fe BSF hai laia BSF constable 2, Mukesh Kumar (34) le Mir Islam (37) hai chu Bangladesh smuglers han an man a, Bangladesh ramah an thuoi a, an hliem leiin Camila hmuna Army Hospitalah enkawl an nia hril a nih. Smuglers han an man ti chu hrietchieng a nih tiin Tripura Police thusuok chun a hril.
Lt. Gen. Gurdeep in CoS Western Command
Jammu: Lieutenant General Gurdeep Singh chun zanita inthawk khan Chief of Staff (CoS), Western Command Headquarters a chel tan tiin Defence spokesman chun a hril. Lt. Gen. Singh hi June 1977 a Kumaon Regiment a commissioned niin National Dfence Academy le Indian Military Academy alumnus a nih. Lt. General Gurdeep Singh hi Infantry School, Mhow a Commandant sin thaw lai mek a nih.
Ram Sai 7 in pasal 1 an that
Udhagamandalam: Zanikhan Tamil Nadu state a loneitu, Ramasamy (55) chun Udhagamandalam hmuna ram sai hel 7 an tuokpui a, ram Sai hai hin thangruolin Ramasamy hi an bei a, a hmuna an that niin Police chun an hril. Forest Department le a se vela cheng han va sansuok an tum a, sienkhawm Sai ruolin an inhuolkhum leiin an thangpui ngamnaw nia hril a nih.
A.Raja chungah CBI in case
New Delhi: Union Telecom minister hlui A.Raja le midang 14 hai chungah Central Bureau of Investigation (CBI) pawlin case an registered. Case registered khum hai lai hin A. Raja nuhmei le a unau hai khawm an thang a, an sum lamsuokna le inphu lova Rs. 27.9 crore neia intum an nih. A. Raja hi 2G Spectrum case nei lai mek a nih.
Thangpuina thil phurtu Truck a eksiden
Aizawl: Myanmar rama tuilien leia harsatna tuorhai thangpuina dinga thil chi tum tum, Chin Welfare, Delhi le inchuklai han an pekkhawm phurtu Truck chu August 19, 2015 zing dar 2:30 vel khan Cawngtlaia inthawka km. 8 vela hla, Merabawk ramah a eksiden a, lamthlang tieng metres 100 vela insangah an letthla a, a Driver le handyman an hliem a, Khawzawl Hospital panpui an nih. Trucka hin Driver le handyman chau an chuong a nih.An thil phur hai hi Chawngtlai khawsunga tlawmngai han an lakkhawm a, Chawngtlai Phaiveng YMA Hall sungah an sie tha.
Lawmmanin USD 28,000 pek dingin
Bangkok: Bangkok a bomb sukpuoktu tak nia ringhla hmelput dan lim (sketch) chu Thailand Police han mipui hmu le hriet thei dingin an tarlang ta a, hi pa man theitu kuomah lawmman 1 million baht (USD 28,000) pek dingin an puonglang. Bomb sukpuoktu hi zakuo (TShirt) eng ha, Muslim helpawla mi ni dinga ring a nih. Bangkok a bomb puoka khan mi 20 zet an thi a nih.
Helpawl thangpuitu SC lawyers 3 man
Dhaka: Bangladesh rama Islamic helpawlhai ralthuom inchawkna ding Taka maktaduoi 10 (USD 12,00) petu Bangladesh Supreme Court Lawyers (Ukil) pathum man an nih tiin Bangladesh Police thusuok chun a hril. Helpawl an thangpui hi Shaheed Hamza Brigade ti a ni a, hi Brigade a lukhaitu tak chu Miftah Uddin Ahmed nia hril a nih.
----------------------------------------------------------------------------------------------------------------
VAWISUN THUPUI
“Nangni sininrim le phur rik phur po pohai, ka kuomah hung unla, keiin inchawltir ka ti cheu. Ka ringkawl bat unla, ka kuomah inchuk ro; thuhnuoirawl le lungrila inngaitlawmtak ka ni hi; chuongchun, in thlarau ta dingin chawlna hmung in tih. Ka ringkawl chu an hawi a, ka phur khawm a zang a nih,” a ta. Mathai 11:2830
Editorial
A bawsetu seng ei nih
Khawvelah thiemna, varna, rem hrietna, thil thaw theina hai a hung insang pei angin hmasawnna le changkangna ei ti hai khawm a fe pei a. Rambung tin le hnam tum tum hai intlansiekna hai lai intodelna, mani ram le hnam hmangaina hai khawm a hma nekin a hung zuol pei a, hnam tinin ram bik le hnam inhumhimna ei hung dit seng a. Hi thil hi ei Bible khawmin a mi hrilsa a ni a, khawvel changkangna ang peiin ram le hnam hmangaina hi a zuol pei ding a nih. Hi lei hin hnam le hnam thila inhrietthiemnawna, inlungruollona, inremnawna, buoina neu neu le thil dang dang hai hi dang le sukre tum inlakhawm dang zo le sukre thei tak tak ninaw ni a, khawvel um sung chu a fe pei ding a nih ti inla ei hril suol taluo ring a um nawh.
Khawvel rambung tum tum hai inthlungkhawmna United Nations Organisation (UNO) memberhai chu meeting an nei a, khawvela inremna le muongna tluontling a hung um theina dingin ralthuom tium siem tawpsan dingin lungruol em emin an rel a. Amiruokchu, an ram seng an tlung huna ralthuom tha siem tiengpangah hma an pu sau sau seng a, rambung tin inelna chu ralthuom tha lem siem a nih. Ralthuom tha le changkang lem siemna dinga an ram budget khawm a dabawlin an sukpung hlak. Ralthuom siema inruolsiekna hi an bansan thei tak tak ring a um der nawh.
Khawvel rambung tin deuthawah helpawl an um a, hieng helpawlhai thiltum tak nia an hril khawm ram hran nei a nih. India rama ngei khawm helpawl group tum tum an um a, India hmarsak biela khawm Manipur state chu helpawl group hran hran tamna tak a ni ngei ring a um. Hieng helpawlhai hin an hnam seng humhim bakah state hran nei chu an thiltum tak a ni bakah thenkhat thil ngen chu independent a ni bawk. State hran chu hmu thei a ni a, Independent ruok hi chu suoldawk a harsa hle ring a um.
Tulaia Manipura buoina suokna san tak chu mani ram humhim tumna, hnam dang hai chimral inlauna lei, mani ram bik nei nuomna lei hai an nih. Inner Line Permit System (ILPS) ngenna hi Meghalaya State a khawm nasa takin thaw a ni a, buoina chau suok lovin hliemna le thina hai chen an tuok ve a, chuongang bawk chun Manipur a khawm ILPS ngenna leiin thina le hliemna tuok ei um pha ta a nih. Ram bik neina ding chun thi le hliem hi hnam tinin ei ngam seng niin an lang. Muslim helpawlhai lem chu an huoisen bik a, an ram le hnam ta dingin an inpumpek a, thichil bomb sukpuok dam chu iengah an ngai nawh. Hnam le ram hmangaina hi a na hle a nih.
Manipur a khawm hnam hran hran chi 30 chuong ei um a, chuong hnam hai chun ei hnambing chita ram annawleh state hran le rorelna hran neia khawsa ei tum seng a, hi lei hin hnam tinin ram le hnam ta dinga ralthuom cheleka hma latu ei nei seng an naw mani ti thei a nih. Manipur a cheng phaimi le tlangmi hai khawmin state hran nei le mani seng le hnam seng humhim tumin thang ei lak seng a, indem le insawisel thei ding ei um nawh.
Ram le hnam humhim seng ei tum. Amiruokchu, ei hnam le ram humhim tum dan hi chik taka ei ngaituo veng veng a tul hle. Ei ramadawr hmun tha, building tha, sin hnuoihnung le sumdawngna hai po po chu mi chimral dinga ei tihai kutah a um vawng bakah anni hmingin hmun le hmang an nei ei remti nawh. Nisienlakhawm hmun le hmang hi tlangmi annawleh phaimi hai hming dama inchawk a um niin an lang. A hmingin a neitu chu lekhaa an ziek a, a tak taka neitu chu Vai an nih. Hi chau hi a la ni nawh. Phaimi le tlangmi hai hming hawa vai dawr siem khawm an bo bik nawh. Hi thil hi ei thaw suol lien takel a ni a, hi chungchanga hin a bawsetu seng ei nih.


c: text/html

text:
Nimin March 15, 2014 kha ‘World Consumer Rights Day’ a ni a, he Ni hi Pathianni a nih avangin Serchhip-ah chuan Inrinni, March 14, 2015 khan he Ni pual hian inkhawm neih niin thupui ah 'Healthy Diets' tih hman a ni.
Serchhip-a World Consumer Rights Day puala inkhawm hi Serchhip District Consumer Association huaihawtin Inrinni zing khan Serchhip Bazar-ah neih a ni a. He hun hi District Information & Public Relations Officer, Andrew H. Lalremruata, MIS chuan khuallian nia hmanpuiin Consumer te pawimawhna a tarlang a. Consumer Association te chu mipui te tana ding leh mipuite ham\hatna leh dikna tarlansaktu an nih avangin an pawimawh hle a ni, a ti a, mipui te chu Consumer Association te chhawr \angkai a, sumdawng tena diklo taka thil an leitirna tur lakah inveng \heuh tura chahin, thil lei leh hralh chungchangah thil diklo leh sawisel tur an nei anih chuan Consumer hruaitute hnena complaint thehlut \hin turin a chah bawk.
He hunah hian Serchhip District Consumers Association hruaitute pawhin thu sawiin Consumer te chu sorkarin a chhan tlat tih an tarlang a. Thil diklo chu huaisen taka dolet tura mipuite fuihin, mipui ten harsatna an tawk anih chuan anmahni \anpui turin an inpeih reng tih an sawi a, thilzuartute chu an buklung hman te dik taka khai tura ngenin, an bukna te a dik ngei em tih Legal Metrology lama enfiah tir thin turin a chah bawk. He hun hman zawh hnu hian SDCA hian Serchhip Bazar-a Dawr \henkhat tlawhin bukna leh thil man bithliah te an enfiah zui nghal bawk a ni.

robotstxt: allowed

filter: keep


text:
- Anonymous
Aw, ni e, i ram a zim em a ni. Tiin inhnem mah ila ka ngaithiam thei thlawt lo. Helai ka bial te tak te ah hian ka hriatna hi a va chhuanawm lo tak em!
'A dik alawm! I khawvel dai hi a zim em a ni. Mi fate angin zirna leh thiamna sang nei turin i thlen chin a tawi si a, a awm ve tho alawm' tiin ka rilru lehlam chu a'n thle kawi chhe chhaw a, mahse thiam ka in chantir thei tlat lo. Engvang maw? Ka thatchhiat vang leh ka dawihzep vangah ka puh tho tho.
Engemaw ni teh lek ni? Min mawlh tlat mai. Rilrua thil a luh laklawh laia ziah loh lah hian a bo hnuah chhut chhuah leh a harsa phian roh si a. Ziak ve hlawl mai teh ang. Tute emaw chuan min deu ngei ang. A dik alawm. Min deu rawh se. Deu tlak reng ka ni asin. Ka zahpui lek lek a. Oh!! Ka zahpui ang maw? ka nihna ni miau hek si ale...
'Chhuan tur ka nei lo,' tiin hla thu mawi tak tak an chhepkual thin maw? Kei tehlul hian ka nei lo lehzualin ka hre thin. Engkima engkimah hian inchhuanna tur ka neih pakhat mah ka hriat loh avangin hian Pa Pathian hian min siam fuh ka ti letling zaw phian zuk nia.
Awle, mihring hian kawng kan nei theuh a, ka line tur ni awm ang chu a awm ve ang. Mahse eng ber nge? Eng kawng hi nge ka zawh dawn? 'Sweet 16 ka ni reng dawn' ti ang maia rilru hahchawl renga awm chuan miten min liam san zung zung si a. Hun hi nghak mah ila.. hun hian min nghak ve si lo.
Thian han kawm ila, kan hriat loh leh man phak loh thu an sawi a..., khuti lam an tih dek dek chuan ka bo nghal hu mai si. Oh!! ka theih tawkah chuan helai tualchhung thila ka phak tawk angah chuan ka lo in la 'bright' ve e! ka tia... ka hriatchian poh leh ka mawl si. Mawlna hian min zem chiai a, ka aa chiai ni ta berin ka hria.
'Mi aa chu a ngawih reng chuan mifingah chhiar a ni thin' tia thufingin a sawi hi ka thlawp thei tlat lo. Ka ngawichawi a, ka ngawi melh melh a, ka aa melh melh ni berin ka hria. Khawvel ram zauvah hian hma lam sut tur ka nei a... ka su ngei dawn a... ka duh emaw, duh lo emaw, khawvel hmasawn chak tak rual hian kal ve ngei a ngai dawn. Chumi tur chuan ke ka han chhep dawn a... ka zam thin. Oh!! hriat tur hi a va tam tak em! Ka kal ve bek bek anga... ka tlin tawk.. Ka phak tawkah tuman min lo hmusit suh se. Ni love. Min hmusit rawh se. Ka chantawkah ka lungawi mai loh zawngin... mahni nihna thupa fing anga lang thiam mi ka ni ve tlat lo.
Hei le.. ka kal tan mek e... ka kawngah eng pawh lo ding rawh se... ka kal em em ang. Ka tum alawm. Ka thei ve alawm. A harsa pawh a ni thei. A hrehawm bik pawh a ni mahna. Ka kal khawp ang. Ka la hre ve khawp ang. Engtikni-ah emaw chuan an nuih rualin ka la nui ve anga. Engtikni-ah emaw chuan an phun rualin ka phun ve tawh ang. Chutih hunah chuan 'over' tel miah lovin inrintawkna ka nei ve tawh anga. Zamna reng reng a bo tawh ang. A va nuam dawn em!


text:
Nizan hmasa khan Zoram People Movement, Tangrual Pawl chuan Champhai Venglai Community Hall ah Lalduhawma, Chief Ministerial Candidate hovin Political Training an nei.
Thusawiin Lalduhawma chuan Mizoramah kum 30 chhung Party pahnihin min hruai tawh a, heng Party pahnih hlirin kan ram ah ro an rel chhan chu mipuiten an mahni thlak tur kan hriat loh vang ani a ti. Tunah chuan mipuite hian hmelthar hmuh an chak tawh a, chuvang chuan pawl hrang hrangte chu intelkhawmin hma kan la ho a, Zoram People Movement hi a lo ding ta a ni a ti. He pawl hi chu Party dang ang lo takin Kohhran Upa ten hma min hruai sak a ni a ti a, telna tlakah an ngai hi thil ropui tak ani a ti.
Lalduhawma chuan kalphung thar an neih tur mipui sawrkar ti a an kalpui tur thu sawiin an sawrkar a nih chuan sawrkar mekin a hmachhawp awmte tihpuitlin tlak a nih chuan an chhunzawm tur thu a sawi a, harsatna a awm loh tur thu sawiin Party inlak hran lutuk hi kan ti ve ngai dawn lo a ni a ti. Mihring ten…


text:
1. Thu Hmatheh
Khawvel a changkang zel a, thiamna leh finna te a sang zel a. Mahni
hnam tihdan leh kalphung (culture) te kalsanin hnamdang tihdan leh
nundan phung tha zawk nia kan hriat te kan entawn a, kan lachhawng zela a
lan laiin, Pathian thu lama scholar tha leh Secular lama thiamna sang
nei te ngaihdanah chuan, hnam dang tih dan ai chuan mahni hnam tihdan
theuh an ngai pawimawh zawk daih tih an hmuchhuak thar zel a ni.
Christian Anthropologist lar tak pakhat chuan, “Hnam pakhat
chauhva inchhungkhawm tumna rilru hi Pathian duh loh thil a ni. Tawng
pakhat chauh hman, tihdan inang vek, mahni huang chhunga midang
hnim-luh-luih tumna hi Pathian huat zawng tak a ni a, Babel Insang atang
khan zirtirna tha tak Pathianin min pe a ni. Tawng hrang hrang leh
hnam hrang hranga min siamtu hi Pathian a nih tlat avangin, huana
pangpar chi hrang hrang an awm hmun theuhva mawi taka an par angin hnam
hrang hrang leh tawng hrang hrang hmang te hi kan awm hmun theuhva zalen
taka kan hnam tihdan leh kalphung (culture) kan nun chhohpui hi
Pathianin Bible kaltlanga min zirtir a tum lian tak pakhat a ni,” a
ti a. Hei hi a dik hle-in ka hria, Mizorama Zo hnahthlak hnam zinga
tawng leh tihdan phung inang lo awm te hi inzahtawn sak chunga,
inchawisan sak zel hi Zoram hmasawnna atana kan hmachhawp niin alang.
2. Engnge Beinô awmzia chu?
Tun hmaa British-hovin India leh Burma an lo awp lai khan Bristish ho khan Beinô hi Kolodyne tiin an lo vuah a, Mizovin Chhimtuipui tiin an ko thung a. Kolodyne tih hi Kawl tawnga thumal pahnih ‘Kala’ tih leh ‘Tan’ tih atanga lak a ni a. Kawl tawnga Kala tih chu ‘Vaiho’ tihna a ni a. Tan tih chu ‘Intlar’ tihna a ni. Tichuan Kawl tawnga Kala-tan tih awmzia chu “Vaiho intlarna” tihna a ni. Tun hmaa vaiho India ram atanga Burma rama an luhchhoh vak lai khan Beinô kamah hian an lo intlar put thin a. Chutia Vaiho Beinô kama an intlar put thin avang chuan Kawlhovin a lui hming sawi nana hmangin ‘Kala-tan’ (Vaiho intlarna) an ti mai thin a, chu chu British-ho khan lo hre ve-in Kolodyne an lo ti ta a ni
Mara ho chuan “Beinô” tiin an ko a. Mara tawnga Beinô
tih awmzia chu “Lalnu” tihna a ni. Tun hma Mara pi leh pute khan luiah
leh tlangahte hian Ramhuaiho chengin an ring thin a. Luia cheng ramhuai
te chu hmeichhia niin an ring a. Heng ramhuai te hi ‘ramhuai tha chi’
kan tih mai Lasi niin an ring nghe nghe a.
Tlanga cheng ramhuai te erawhchu mipa niin, ‘ramhuai sual chi, mihring
min tina tu ber’ te hi niin an ring thung a ni. Beinô ah pawh hian Ramhuai, Lasi cheng ngeiin an ring a, chu ramhuai chu ramhuai naran mai pawh ni lovin, Lasi zingah pawh an Lalnu niin an ring a ni. Chuvangin, Chhimtuipui/Kolodyne chu Beinô, (Lalnu) tiin an lo ko ta a ni.
3. Beinô Pianna leh Sei Zawng
Beinô hian Chin State-a (Myanmar) khaw lar tak pakhat Chhunchung khaw chung lawka dil huaisar tak “Lai Dil” tia an koh ah hnar a nei a. Tun hma chuan he dil hi “Dil serh” a ni thin a, inthawina hmun pawimawh tak a lo ni tawh thini. Lai Dil awmna
hi hmun zo tak mai, kan pi leh pute’n “Zing hmuh tlang” an lo tih thin
hmun kha a ni a, Tuifinriat zawl atangin meter 2325 laia sanga awm a ni
nghe nghe a.
Tichuan Beinô chu Lai Dil atang
hian Thlantlang leh Halkha inkarah luangin, Aika khaw bulah luangin,
Hnaring khaw thlengin, Hnaring atangin Darling khaw bulah, chhim lama
khaw pakhat Chapi (Chapui) bulah a rawn luang thla a. Chuan,
Mizoram leh Myanmar inrina (border) zelah luang zelin Bualpui leh
Pangkhua inkarah Tiauin a rawn fin.
Helai Tiau nena an infinna hi fur tui tam lai chuan a hmuhnawm em em
thin a. Tui hi pawnpui tel tiat tiat hian a inbuan let tup tup thin a,
sang tak takah a invawrh ding ur ur mai thin a ni. Hmanlai titi-ah
chuan, “Tiau leh Beinô (Chhimtuipui) infinna
lai hi fur laia a hmuhnawm thin em avang hian mi tam takin an en thin a.
Chung a entu te chuan hawn leh mai nachang pawh an hre thin lova,
chuvang chuan nupa tuak sarih lai an lo inthen phah tawh nghe nghe a
ni,” tiin an lo sawi thin a ni.
Tiau nena an infin hnu hian hmar thlang lam hawiin a luang a,
Tuiphai-in a rawn fin a. Thlanglam hawiin a luang leh a, Tuichangin a
rawn fin leh a. Mat luiin a rawn fin ve leh a, tichuan Chhim lam hawiin a
luang zel a. Tichuan, Mizoram chhungah Km 130.46 laia thui a luan hnuin, Arakan (Myanmar) ramah luang lutin Bay of Bengal tuipui a fin ta a ni.
Beinô hi lui lian tak mai a ni nain a dam
duai mai a. Lui lian dangte angin a luang ri pawh hi hriat tur a awm ve
meuh lo. Hei vang hian mi tam takin an lo zuamsual fo tawh thin a, an
chetsual phah fo tawh a ni. Amaherawhchu fur laia a han len ve vek vek
erawh hi chuan, Lalnu thinrim inhrosa ang maiin, a hlauhawm ve hle
thung.
4. Beinô hi Zofate Tan Engnge a Tangkaina le?
Mizorama lui lian ber Beinô chanchin chu a
tawi thei ang berin kan han sawi thuak thuak a. Zoram tana a pawimawhna
lam hi hmaih loh hram ka duh a. Mimal hriatthiam phak tawkin ka chhui a,
a aia pawimawh zawk leh hlawk zawk pawh a awm ngeiin ka ring a. A
pawimawh zual chauh han tarlang dawn ta ila:
1). Mizoramah Zo Hnahthlak Dang Mara-ho An Awm Ve
UK leh America ram te khu tawng pakhat, hnam tihdan thuhmun an hman
avang maia tun dinhmun khu thleng an ni lo. Pathian an rinna leh
Pathiana an lo innghahna te an ram chhunga hnam dangte an nihna ang anga
an pawm thiamna te zawk khu malsawmna an dawnna bul a ni. Mihang leh
tawng dang hmang te an tihduhdah em em lai leh an hmuhsit em em lai khan
tun ang dinhmun (super power) khu an thleng phak lo. Amaherawhchu, an
vun rawng avang leh an tawng avanga an hmuhsit em em te kha ngaihsan
nachang leh ngaih pawimawh nachang an hriat hnu chuan, hmuh theihin
Sorkar thiltithei ber (super power)-ah an inhlang chho mai ni lovin,
khawvel thil – sports, lemchan, Zai etc. lamah chuan Mihang hote tello
chuan America chu engmah a ni ta lo hial ti ila kan tisual lutuk lovang
chu maw?
Beinô hian Zo hnahthlak, Zofa-Mara hnam
Mizoram chhim lamah an awm ve a ni tih hi Zofate min hriatchhuahtir leh
thin sela, Sorkar, Kohhran leh Voluntary Organization te pawhin kan tih
tur kan ti em tih inenfiah nan hmang theuh thei ila, Zoram hi a nuam
lehzual ngei ang.
2). Mizoram Thil Neih Hlu Ber chu Beinô a ni
Zoram hian kan ram chhungah hian kan ram min chawimawi leh chawikang
thei khawp thil hlu kan nei tlem em em a. Phai zawl kan neih te, Dil kan
neih te leh tuna Lui lian Beinô kan neih te hi Mizoram tana thil hlu (assets) awmchhun te chu an ni mai a. Beinô hi a luidung tluan hian Sangha manna hmun tha tak an
ni vek. Kaikuang leh Sangha chi hrang hrang lah an la tam em em.
Mizoram-a Sangha tui ber pawla sawi ‘Nghavang’ pawh a la tam hle. Beinô ah hian Balu a tam hle.
Darzo kai leh Kawlchaw kaite hi a lakna hmun pawimawh an ni. Beinô kam velah thing leh mau tam leh tha tak tak an awm a, Mizoram tan sumdawnna hnar tha tak a ni ang. Beinô
kam vel leh a bul hnaia leilet leh huan, ram nei te tan thlai chinna
atana remchang elhkhen a ni bawk. A phai leh a tlang lamah, tui khu
tangkai taka hman chuan Mara ram mai nilo, Mizoram pawh ei leh bara
intodelhna khawpa chawm thei tur a ni. Zoram hmabak pawimawh lutuk
Kawlphetha (Power) siam chhhuak thei tura Zoramin Lui a neih that ber
chu Beinô hi a ni.
3). Zofate tan Foreign Kalna Lamtluang a ni
Mizoram buai hma kha chuan Beinô hi sumdawnna hmun pawimawh tak a lo ni tawh thin a. Lawngleng hmangin Burma rama lawng chawlhna hmun pawimawh tak Akyab-ah bungraw chi hrang hrang an zuk la thin a. Akyab lawng chawlh hmun hi Mizoram atang hian lawng hmangin ni li-ah a thlen theih a ni. Mara ram chhunga khaw pakhat ‘Lôdawh’ atangin Sala-chhuah hi (Myanmar) lawngleng hmangin ni khatah a ban theih a, Sala-chhuah atangin Paletwa, Myanmar rama khawpui pawimawh tak chu ni khatah a ban leh theih, fur lai chuan lawng lianin a rawn thleng thei. Tichuan Paletwa atang chuan Kyatawa chu ni khatah a ban leh theih a, Kyatawa atang chuan Akyab chu chawhma kal chauh a ni tawh a ni. Beinô kaltlanga Lawnga i kalna senso let 3 vel kha Thlawhna hmanga i kal chuan i sen tur chu a ni dawn a ni.
Akyab hi Bay of Bengal tuipui kam, Myanmar rama awm,
International Free Port a ni a, khawvel sumdawnna hmunpui leh pawimawh
tak a ni. Akyab atang hian Mizoram hi a hnai hle a, Km 250 vel chauh-a
hla a ni. Akyab atangin Paletwa hi Km 100 vel a ni a, Paletwa atangin Sala-chhuah Km 90 vel a ni leh a, Sala-chhuah atang chuan Beino lui kam hnaia awm Mara ram khaw pakhat Lodawh chu Km 60 vel a ni.
5. Tlangkawmna
Beinô hi kum 1998 hma lam kha chuan
Mar-boat leh lawnglenga inthiarkai thin a ni a. Kum rei tak hnuah May
16, 2000 khan, Lt. Gen. A.K. Puri, AVSM chuan kum 4 chhung zet an dawh,
Sum Rs. 670 Lakhs lai sen ral Beinô Hleidy
(Kaladan Bridge) chu a hawng ta a. He leihlawn dawhkai tur hian 71 RCC,
23 BRTF PUSHPAK ten M/s Gamon India Ltd kaltlangin an rawn thawk a. He Beinô Hleidy (Salient Features of Kaladan Bridge) chungchang ziak hetiang hi a ni: Type: Continuous Prestressed Box Girder, Span: 285 meters, Load Class: 70R, Carriage Way: 7.5M, Foot Path: 1.5M Both Sides, Cost: Rs. 670 Lakhs, Agency: M/s Gamon India Ltd, Supervision: 71 RCC, 23 BRTF Pushpak.
Heti khawpa lui lian Beinô, kan ram chhunga alo luang ta mai hi a vanneihthlak tak meuh a. Zoram hian Pathian malsawm rim kan nam a ni ngei ang. Beinô hi
Meilawng kal theih turin siam sela, kan ramin a mamawh ngawih ngawih
“Kawlphetha” siam chhuak turin han khuap mup sela, Zoram thingtlang khaw
te ber pawh an tih-en ut hunah chuan, hmasawnna chi hrang hrangin a zui
nghal ngei ang. Chu mai a ni hlei nem, tunlaia U.T. policy an buaipui
mek te ngei pawh hi hriat loh karah a zuzi lovang tih tunge sawi thei?
Chu mi rahchhuak chu Zoram chhunga cheng Zo hnahthlak hnam hrang hrang
te inpumkhat lehzualna leh in-unauna lamtluang pawh a ni nghal ngei dawn
a ni.
Notes (Taken from www.misual.com comments):
H.Vangchhia
Says:
A ngaihnawm e
Mara awmna bialah chauh Mizoram chhungah a luang lova….
Lusei tawng hmangte tan Tuipui/Chhimtuipui
ani a, Lai (Pawi) hovin Tipi
an ti leh a, Mara ho tan Beinô
ani leh mai. Ka ngaihtheih vakloh chu, tunlai inti vaiṭingṭang ṭhenkhat
hian Kolodyne tiin an lamin an ziak a, a Saptawng riau anti nge, a
changkang deuh tura ngaihna annei ka hre law…a hovin, a khir tihna ka
nei tlat pek a. Mizo ṭawng a kan neih, Tuipui/Chhimtuipui/Tipi
tih emaw, Beinô
tih emaw hi a remchang zawk a hman mai hi a fuhber awm e.
30
Hlychho
Says:
Post tha tak a ni. A bengvarthlak hle mai. “Beino” tih hming put chhan
sawi dan dang leh ah chuan hmanlaiin Thlyutha lal fanu hi sawn a pai a. A
chhungten an hriat a hlau em em a, a rilru a hah lutuk chuan he lui ah
hian a zuangthla a, a thi ta nghe nghe a ni. Heta tanga Beino tih hming
rawn pu hlen ta angin an sawi(Source: PT.Hlychho, Shillong)
@1, HV, Lai ho pawh hian Bawinu an ti ve tho, Tipi tih ai chuan an
hmang zawk mahin ka hria. Chutiang bawkin Mara hnam peng zinga Vuangtu
tawng hmang ho chuan Buinu an ti ve bawk.
H.Vangchhia
Says:
Ruata Pachuau #31 nuamve thin deuh a ni. Kum 1988 aṭang khan
kumtin deuhthaw 1999 thleng kha kan inkar, ka kalve ṭhin. Suar nasa ber
chu Pualthawh suar
ania, Fungkah khaw zawn, a hnuaiah a awm. Chumi suar chu minpui-kum
a leimin-in a khuah pum mai, Pualthawh-li (mel 8 a sei) khuaptu siam suar a ni nghe nghe a. Chumi suarah chuan missionaryte enkawl/fa-lâk (adopt) William-a pawh
motor boat-in a tlahlum nghe nghe. hemi suar hi kumtin a luandan a inawn
a, a chang leh a hma kum a rallehlamah khan aluang daih a, chutiang
chuan a insawn daih thin. Fungkah khua pawh kha chhuahsan tura tih
(condemned) a ni tawh awm e. Mahse awmlui an la awm nual thova.
chawnghilh
Says:
KALADAN ti te khan an sawi fo va, min hrilhfiahtu Saiha pa pakhat chuan,
“Kala kha DUM tihna niin, Vaiho sawina a ni a. Dan chu ‘dang khawm’
sawina a ni a. Ral lehlam an kai theih lohna luipui a ni a,” a ti ve
thung a.
Hrelian
Says:
Kolodyne tih hi hming dik lo/hawrawp dik lo sap ho in an
hriatthiam zawng a KALADAN tih tawngkam an ziahdan mai a ni. A posttu
hian KALADAN hrilhfiah lovin KALATAN a hrilhfiah daih a a awmzia hriat a
har. A dik ber a kan lo neih thin chu Kalatan ni lovin KALADAN a ni
zawk.Hmanlaiin Assam leh Chin Hills inkarah Boundary chung chang emawah
khawchhak leh khawthlang an inbe thin a chu miah chuan SAISIH CHHUAH hi
an inbiakna hmunpui a ni. Chu chu Tiau leh Tuipui infinna hmun bawk hi a
ni.Lunglei atangin Halkha Road in he lai saisihchhuah hi a tan tlang a
chuvangin hmun pawimawh tak a ni thin. Kaladan luikamah vai/sap/etc-ho
fur tui lenlaiin a dang hlawm thin a rallehlam an kai theih loh thin
avangin a hmunah hian an riak mai thin a,sipai leh kuli ho nen he luipui
hian a dang thin hlawm a chuvangin VAI-DAN-LUI (KALADAN) tih a ni.Kala
tih hi Vaiho tihna mai a ni nain hnamdang ZZ (Mizo nilo)chu a huam vek
thei tho. He lui hi Halkha tuikhur hnar a ni a a luankawi viau hnuah
Mizoramdep chhim atangin hmar hawi zawngin a luang a tun a kan sawi
Saisihchhuah a pelh hnu lawkah chhim lam hawiin a luang leh ta ani.He
lui hi Chin Hills ah chuan BAWI-NU tih a ni a (Lalnu tihna mai a ni)
Mara tawng a Beino tih nen pawh a awmzia chu a thuhmun na-in Proper
noun kher hi chu tihdanglam loh nise a duhawm khawp mai.
ZerO
Says:
1. Kalatan nge Kaladan (Vaiho intlarna nge Vaiho hremna/danchahna
zawk)? Khatia Vai/Sap ho lui kan tum, kan thei si lo kha ‘Pathianin a
hrem/dang’ an tihna zawk a nih hmel.
2. Kyatawa khi “Kyauktaw” tih tur. Akyab khi “Sittwe” tih mai tur. Google ah thlalak en tur a awm nual ang.
Dr John
Says:
Comment a tha-in a ngaihnawm a, ka hlawk phah hle mai.
Kawl tawnga ka dah hi “Kaladan”(Burmese: ကုလားတန်မြစ်, pronounced
kəládàɴ) tih hi a dik tak zawk chu a ni-awm e. Kawlho (Khawchhak unaute
pawh) sawn “dan” hi an lam fiah thiam lova “tan” tiin an lam tlat a,
chumi atanga ‘Kaladan ti ta lova Kalatan’ ti ta an niin alang.
Thenkhat-in “reng reng” aiah “leng leng” an hmang ang deuh hi a ni awm
e. Mi sawi-sual (lam sual) kan lo hriat sual a ang khawp mai,
covenanter
Says:
ahe tuipui hi Chin state a lai ho chuan Boinu lui an ti thin a,
chu chu Mara tawng chuan Beino tih ni ve in. Heihi Mizo tawng chuan
Lalnu tuipui tihna ang a ni e……. Chhimlam Tuipui hi eng hming pawh vuah a
rem vek lo maw…


text:
PRESIDENTIAL ADDRESS DELIVERED BY DR. JOHN PULAMTE, PRESIDENT OF HMAR INPUI ON THE 8th HMAR INPUI ASSEMBLY, RENGKAI, CHURACHANDPUR ON 12&13 FEBRUARY, 2016
Pu Speaker,
8th Hmar Inpui Assembly huna Presidential Address pe thei dinga ka um hi vângnei chungchuong kan tih a; hun pêka ka um leiin ka lâwm takzet a nih. State le region tum tuma inthawka Palai hung hai ka lâwmlûtna thu ka puong.
Hmar Inpui thuoitu term khat, kei le ka thawpuihaiin kan chel sûng khan Hmar Inpui Region-hai po le ei chêng bubitna deuhai kan sirsuok phuor a, hmu thar le inchûk ding tamtak kan nei pha niin ka hriet. State le biel hran hrana chêng ei ni ang ngeiin ei chêngna le ei kâwl-le-kienga hnamhai thlêk zâwnga lungril ngaituona putin ei thu fepui nuom dân khawm an ang naw nuoi. NC Hills tieng, a pâwlpuia hnam hmakhuo ngaina a la’n sâng bîk deuin ka hmu a; Cachar biel lai inchûkna tienga hma thar dawm nuomna lungril a pieng nasa lem deu niin ka hmu bawk. Capital cities-a um haiin sawrkar hmunpui an nina changchawiin Hmar hnam pumpui ro-le-râng, zuk rêl khum el tumna lungril a um met niin ka hmu bawk. Tuithaphai lai hnam invawina le hnam ta dinga pênsuokna lungril a tlawma, a thang a kin thawkhat khawm a ang lai zingin Hmar hnam pumpui headquarter bîk anga inngaina lungril chu a la da chuong nawk naw anglawi niin anlang bawk. Hi lai biela hin hnam pumpui âiaw theia inngaina a la lien hlea; pâwl pakhat indin a ni chun Hmar hnam pumpui âiawtu anga ngaina a um leiin, ‘General Headquarters’ zuk inti pawngchawr el hlakna biel a nih.
Mizoram tienghaiin Hmar political movement hmunpui anga inngaina a la um zinga, inthuruola hma thar dawm dân ding ruohmanna le a taka pênsuokna nêkin a thua hril inzuom a um lem zie ei hmu chieng seng lei mani ding hnam thila hmasâwnna hril ding a tam naw hle. Biel tin a hai hin Pathien ram nêkin ‘kohran ram’ ngaisâng le chawisâng tumna lungril a lien lemin an lang a; hnam ta dinga tha-le- zung, sum-le-pai pesuok nuomtu chu a taka thawtu nêkin a thua hril inhawiti an tam lem bawk. Sienkhawm, hieng bielhaia Hmar mimir lungril rûk taka chu hnam anga damkhawsuokna ding chun inpumkhatna a pawimaw zie le pawlitiks tienga ei ngîrhmuna ningintelna ansâng vieu a; thangtharhai lai ‘Cachar, Haflong, Aizawl, Manipur, Meghalaya, Tripura, etc hai inpumkhata ngîra’ inzawmkhâwmna pâwl lien le nghet nei nuomna lungril a pieng nasa hle niin ka hmu bawk.
Hmar Inpui 6th Assembly resolution laia pawimaw pâwl tak, ‘Hmar Inpui Inawpdân (Constitution) a pumpuia ennawn (review) ding’ ti kha tuta term-a ṭhuoituhaiin theitâwp suoin kan bawzui a. Draft Review entlâng dinga Special Assembly vawi 3 zet nei a ni bâkah Hmarkhawlien le Muolhoi a hai a hranpa lieua inrâwnkhâwmna (consultation meeting) fumfe taka nei a ni bawk. Chu zo a chun Nov. 2, 2014 khan Rengkai-ah Special Assembly nei a ni nâwk a; chu hun a chun Hmar Inpui Inawpdân siem le remthara um chu a thua (in principle-in) rem ti a ni a. A tâwp a tâwpah May 15, 2015 khan Hmar Inpui Assembly vawi 7-na Hmarkhawlien-ah neiin tuta ei Inawpdân (Constitution) hi hmang le zâwm nghâl dinga namde-ta a nia, a bu-a siem khawm a tak ngeia hmu theiin a um ta leiin lâwmum ka ti hlea; hi sina dinga a kul-a-taia hma mi nawrpuitu, Prof. Vanlalnghak le Pu Lalthalien-hai chungah Hmar Inpui Executive Committee hmingin lâwmthu ka hril ni raw seh.
Ei Dân bu, Article 8 (Clause IV) chun, Hmar Inpui hnuoia inkhâi or hnam hminga pâwl, Hmar Inpui hrietpui chu ‘Inpui General Assembly hrietpui’ a ti kher leiin chuong pâwlhai chu vawisûna ei Assembly Agenda pawimawtak dinga thurdawk a ni a nih. Hi hi official taka ei namdet naw chun a hnung peiah ei lan palbuoi thei dân ding a um tlat zie a hretu seng ei ni ring a um. Vawisûna ‘hnam hminga pâwl/organisation’ anga ei pawm hai hi Hmar Inpui election nuhnungtaka palai neia vote neihai po kha an nih.
Ei Dân hlui a khan Hmar Inpui Region-hai hming inchuon a nia; a thara ruok chu ‘by Assembly Resolution’ in sie remchâng lem dinga ei ngai leiin vawisun hin chu chu sie ei tum ding nisien. Chuong lai zing chun a bîktakin Manipur state sûnga ‘Region’ hran hran ei neihai hi remkhâwm thei a ni di’m tiin ‘agenda’ dang pakhatah ei sie a nih. Hieng ang hin: Imphal le Hmarram region-hai hi Headquarter a’nthawka direct-a enkai nisien; Jiribam le Vangai Region-hai hi a hran hrana um ta lovin pakhata sungkhâwm ni ta lem sien. Chu chie chu a thei naw khawma Jiribam le Vangai bielhai hi region anga um ta lovin a hmaa hnam hminga pâwl lo um tasahai enkaitu dingin Hmar Inpui Co-ordination Committee (body) pakhat an ni lai insiem lem el hai sien. Hmar Inpui hi kum 15 nêka tam met liem ta khan hnamin ei tûl hle anga ei hriet leiin ei indin a; a ni ding ang le fe dân ding angtaka ei beisei dân inangnaw nuol a ta chu tu chena a ngîrhmun a hin ei lung a awitâwk zo naw seng ring a um. Chu chu lungrila hre zing pumin Hmar Inpui region inthe dân chite tea siemthat le suk danglam dinga rawtna hi palai inzaumtakhaiin uluk taka ei chaih tlânga thuthlûkna ei siem nuom a um hle.
A hmaa Hmar Inpui election a hai khan Tuithaphaia Hmar khuo 16 haiin an population (in um zât) a zirin vote an nei a; tuta tum ruok chu a hmaa Region hrana um, Imphal, Hmarram, Jiribam le Vangai Region-hai khawm inthlang tharna nei pui dinga hma lâkna hmasa a uma chu remchâng nawna thenkhat leia thul a ni bâkah ei Constitution thar hi la zuk siemrêl hmasa phawt inla tia ngaidân a um leiin tuta term sûng chu headquarter in a enkai sa tlat leiin Tuithaphaia Hmar khuohai ang bawkin an population (in um zât) a zirin vote ei inneitir a; hilai biel a hin In 300 chuong umna khuo 2 (pahni) tihai naw chun ‘palai/vote 2’ an nei seng el ding a nih.
Ei Dân hlui a khan Hmar Inpui Assembly Palai dingin, ‘Hmar khuo, In (household) 50 hnuoi tiengin palai pakhat, In 50 dang peiah palai dang pakhat’ a ni hlaka. Hi hi ei Constitution thara chu chitea sukdanglamin, ‘In (house) 100 chen a’nthawka palai 2 (pahni) le a chung tieng In 200 dang peia palai 1 (pakhat)’ tia thlakdanglam a nih. Hi hi ei thawna san tak chu khuo chin le khuo lien-hai hlut dân le palai nei zât an ang deu phuor nuomna a um lei a nih. Chuong a ni naw chun policy thar zam le inthlang nikhuoah khuo lien lem haiin ‘advantage’ an hau bîk taluo hlak a, khuo chîn le mihriem tlâwmna a’nthok thuoitu ding an suok thei naw el theina a um lei khawm a nih. Hienga ei thaw tak lei hin tuta inthawk chu Hmar Inpui Assembly le inthlangnaa hai In (house) 100 hnuoi umna le 299 chen umna hai hlut dân le vote nei zât an ang rawng ta ding a nih. Tha lema anlang chun sunzawm pei ei ta, ni thei ngang loa ei ngai chun ei thlakdanglam nâwk el ding ni raw se.
Inpui Assembly-a ‘palai’ nei thei ding khuohai chu, ‘Hmar Welfare Fund pe’ ti a nia; Tuithaphai le Imphal biela dâwl dinga hma lâk tan a ni laiin buoina lien dangin a mi hung nang thut leiin sunzawm mumal thei a ni naw leiin, hi condition hi za-ah za (100 percent) sukpuitling khuo pakhat khawm ei um nawa; iemani chen ei relax el a nih. Hmarram, Vangai le Jiribam biel le Manipur puo tienga Hmar Inpui region danghaiah a thara Hmar Welfare Fund dâwlna sin la tan lo a nia, hilai biel a hai hin chu a hmaa ei lo thaw hlak angin, Hmar In (household) tin a’nthawk Annual Fund (In khatah ` 50/- pei) kha ei phut lem a nih. Hi khawm hi ieng chen am ei inphutlui thei ding hril a harsaa, Constitution ei siemthat hnunga ei Assembly hmasatak a hin ei rênga ei thang kim ei nuom tlat si leiin iemani chen chu ei relax tum el a nih.
Ei kâwl le kienga hnam lien le chinhaiin an hnam hminga prokram lien, an hnam nunphung le niphung humhalna le chawisangna dinga an huoihawt inzawmzut lai Hmar hai chun hril le thaw ei nei ve meuh nawh. Khuo (abîkin khawpui/cities) haia Sikpui Ruoi hmang ri ei hriet a; Tuithaphai lai mi tlawmngai fal thenkhatin Hmar Martyrs’ Day le inzawmin Hmar hai ta ding bîk ni lovin football tournament an huoihawt bawk. Kum 2015-a Hmar Inpui, Barak Valley Region huoihawt, Hmarkhawliena Martyrs’ Day inserna prokrama ka thang ve thei kha chu vangnei kan ti hlea, ka lawm hle. Vawisûna ei agenda dang pakhatah, “Hmar hnam nunphung (culture) vawngzingna le suk hmasâwnna dingin Sikpui Ruoi hi December 5 a ni kher naw khawmin December chawhma tieng Hmar khuo tin annaw khawma Regional Headquarters a hai bêk inser/hmang a ni theina dingin Hmar Inpui (Headquarters le Regional Headquarters) haiin hma la raw se” ti bâka, “Inkhêlna (Games & Sports) tienga Hmar thalaihai châwisangna pakhat a ni ve leiin Hmar Martyrs’ Day (May 16) inserna le inzawmin Games & Sports Hmar khuo tin annaw khawmin Regional Headquarters a hai ‘Games & Sports Meet’ huoihawt a ni theina dingin Hmar Inpui-in hma la raw se” ti a um bawk. A pahnina bîk hi HYA GHQ khawma thlawpin, ‘Hmar Martyrs Day hi Hmar hnam pumpuiin inkhuongruoltaka ei hmang thei dân ding le a huoihawtna sin Hmar Inpuiin la raw se’ tiin agenda an hung putlût ve chie bawk a nih. Thutlûkna chu ‘Assembly Palaihai’ kuta um ni raw se.
Hnam hminga ram le hmun neia project lien neiin centre ropui tak tak an indin inzawm ut laiin eini chun a hnam pumpui hmingin ‘ar hmai tiet’ khawm ram ei la nei nawh. Kum 50 lai liemtah a thuoitu hmasahaiin Rengkai Road le Nehru Marg intuokna lai hmun chite an lo min din pêk ei neia; insekhekna’n ei hmang vâng vâng a, ei hmang tangkai le tangkai naw dân chu a hmu le hrietu seng ei nih.
Hmar hnam pumpui ta dinga tangkai a ni beiseiin Hmar Welfare Fund dâwl dingin hma lak tan a nia chu a mumal tak tak thei nawh. Hi Fund hin Hmar Inpui office inrêlbâwlna le Inpui hminga hma lâknaa hmang bâkah Inpui hnuoia Affiliated Body-hai ta dingin ei dawlsuok a’nthawka ‘zaah sawmthum’ (30 percent) siedawk dinga ruohman a nia; chu chun ei hnam sûnga pâwl lienhaiin a hrana pawisa sum zawng rak ngai lovin iemani chena an budget a phuhruk ei beisei a nih. Chu khêlah chun Welfare Fund dinga ei pawisa dâwlsuok a inthawk hin a dâwltu khuoa Village Authority/ HYA/ HWA hai chan ding riruong a ni bawk. Chu pawisa sum a’nthawk bawk chun Hmar a khawphêkin kum khatah vawikhat bêk prokram (Sikpui Ruoi, Annual Meet, Games & Sports, Literary Meet, etc) an huoihawt thei beisei le phût nîng an ta; chuong ang puipunna hun hai chun khawsûnga in unauna le inpumkhatna a suk that pha sawt beisei a nih. Hi project hi term thar a’nthawk chun ra tha ansuo ngei beisei ei tiu.
Hmar Inpui Assembly vawi 8-na palaihai kuoma chona (challenge) ka pêk nuom tak chu Hmar hnam thuoitu a tu el khawma ‘Pan Hmar Feeling’ neia, mâni region/biel le state issue le problem in a mi daidanna hmukhêla Hmar hnam pumpui hmakhuo le hmasuon ngaituo seng hi a nih. Chu chu hnam anga ei damkhawsuokna dinga mâkmaw a nih. State le region tum tumin a mi dâidan a, sawrkâr bupang intawmpui thei tak takna ei nei naw ti ei hriet sa zing hnunga eini le eini insukmuka ei hmadawm le hmathlîr ei inzauh naw chun thang khat dang hnungah HMAR anga ei damkhawsuok hawphur a um tieng a ni tah. University 2 hnuoiah Hmar MIL Graduate level chen ei nei lei ela ei tawng, ei nunphung le niphung hi hring zing ta dinga ei ngaia, ei kam sukdêna, ngaingam muta ei um chun indik naw tawp a tih. Ei Hmar hlasakthiem (artiste) hai le lekha ziektuhai ngîrhmun hi mimal tak khawma ka’n vawi êm êma chu thaw thei ka nei mawl si nawh. Music Album pakhat suolsuok dingin kumpui linglet an buoipuia; hnam lienlem le changkâng lemhai thaw dân an hmu tlat leiin pawisa sum tamtak sêngin professional dang danghai an hang ruoisâwng nâwk a ngai bawk. Sienkhawm, copy sâng khat zawrsuok ding chun an bei fet a ngai a; pirated copy lo siema, lo faru nuom tâwk hlak bo lo. Lekhabu ziek le buotsaituhai ngirhmun khawm a tha chuong der nawh. Anni hai dâm hi a hnam ang zâwnga pawisa sum tlâwmte bêka thangpuina le sawmdâwlna sin Hmar Inpui a’nthawka ei nei thei kâr nghâkhla um ka ti ngawt el.
Pu Speaker, a tâwpna dinga vawisûna palaihai hmabula ka hril nuom chu, hnam thuoituhai hin Hmar hnam pumpui hmakhuo ngaituo sa-in ei lungril le ngaituonahai sukzauh-in hma la thar ei tiu, ti hi a nih. State hrang hrang le Region tum tuma thedar eini hi pawi ei tia chu tu hri hin chu ‘administrative unit’ pakhat hnuoia um nâwk chu beiseina khêltieng rama mi a ni tah. Chuleiin, theitâwp suoin political integration nêkin Cultural & Emotional Integration tieng hi ei hmadawmna tieng a ni a tul a nih. Hmar Inpui hi ‘hnam organization’ pakhat ni lovin Hmar Parliament a ni theina dingin buoipui ei tiu a. Parliament le State Assembly session a um hlakin kum tin Hmar Inpui Assembly nei ei tiu a; a kârlaka state le region tinhai thang ngeiin Executive Council-hai neiin ei hnam pumpui issue ei bawhrawn dinghai ei riruong hlak ding ni raw se. Chuong lai zing chun local issue thenkhat khat khawm ‘private member’s resolution’ angin ei Inpui a hin mimal le region haiin an putlût a chei tlang thei tho ding a nih.
Hmar mipui lai inunauna le inpumkhatna tha a suok theina dingin ei Pathienin mi vêngin mi kan thar mawl raw se.
Ka lawm ie.


text:
Eng thil vang pawhin i mobile reset dawn la, kawng a awm ngang lo a nih loh chuan a hnuaia step te hi apply hmasak tum ngei ngei ang che..
1. Menu » Settings » Accounts & Sync ah lutin i la mamawh tur zawng zawng sync leh phawt ang che. Tam takin battery saver leh task killer kan hmanga, heng hian battery save turin auto sync kha a lo block ve țhin a. Chuvangin fimkhur hmasak hi a fuh, contact leh thil dang dang hlauh teuh kan duh loh chuan..
2. I application install sa ho kha eng application hmang emaw berin back-up hmasa vek bawk ang che (Eg: ES File Explorer @ http://es-file-explorer.en.uptodown.com/android).
Tam takin hei hi nachang kan hre lo fova, reset zawhah download that leh vek an ngaih phah thin. An hun, net pack leh sum a hek phah mai mai. I backup vek chuan download leh vek ngai lovin a apk file (i backup sa) atang khan i reset zawhah net tha lo pawh nise i install nghal zung zung thei ang. (ES File Explorer khi install la, open la, a chung vei kil lama globe lem kha click in Tools » App Manager » Select all apps » Click backup in application i install ho i backup vek thei a, mahse i device a zirin backup app ho chu mobile or sd card ah a dah dawn a, i check ang a, backups folder chhunga apps folder chhungah a lo awm ang a, sd card ah i suan lut hmasa mai dawn nia..)
3. I reset hmain i battery level check ngei ang che. Reset ngei i ngai a, battery level a hniam viau chuan charge chungin reset ang che. Battery level check hmasa lova tawngpawng reset ve ngawt, nung hlei thei ta lo an awm nual a nia...


text:
Satu: Bawngkawn Pastor Bial Zaipawl
Krismas khawnge i hman ve dawn,
Tiin nang leh kei min zawt maw;
Duhthlanna fim tak chu hmangin,
Lal thar chibai kan buk ve dawn
Bethlehem mual dai kawm hrutin,
Ran In tlawm lam i pan ang u;
Min tlantu Lal lo piang a chu,
Kan neih rohlu i hlan ang u.
Min tlantu lo pianna kawng hi,
Kawng ngil leh kawng nuam a ni lo;
Kawng bumboh leh kawng hreawm chu,
Kan tan a rawn thlang zawk a ni.
Hei bak min tlantu tur dang hi
Piang tur dang reng an awm si lo;
Amten chibai buk chung zelin,
Duatten i chawi mu ve ang u.


text:
Tuipui ral ram saw thlir ve teh u,
Nitlak ngai loh ramnuam saw;
Hmangaihtu Lal nunnem khawpui a ni si,
Aw, chu hmun nuam a len hun tur,
Ka nghaklel e, ka nghakhlel e.
Zion lawnglian a kal mek e,
Ramtiam khawpui pan tur in;
A duh apiangte tan Lalpan a buatsaih a ni,
Aw, chu hmun nuam a leng turin;
Zion lawnglian a her liai liai.
He khawvel a kan len chhung hi chuan,
Lungngaih, tahna, a bang dawn lo;
Imanuel hmangaih khawpuiah chuan,
Kan len hun tur nghak in,
Ka rum vawng vawng lei hreawmah
Ka tahna lei a ral hunah chuan,
Ka ngai lo'ng khawvel ram hi;
Angelvarten lawngchawlhna tlang thianghlimah,
Aw, min lo hmuak ang a,
Thenna reng reng a awm tawh lo ang.


text:
Hmuaka damlo buai chu chatthla mai thei dinhmuna a din tak avangin Hlira chuan Pakhat zualkoa kal a, pakhatin lo awmpui a rawt ta a. Hreh tak chung leh duhthlan tur dang a van em avangin lo awmpui chu ka thlang ta ngawt a. Ka damchhunga ka theihnghilh theih tawhloh tur leh min la tihlau reng tur thil ka tawng a, zualko tura ka lo tlan zawk lo kha ka inchhir vawng vawng mai a ni; Mahse zualko tur khan lo kal zawk i la ka tawn aia hlauhawm kha ka tawng maithei. Khua pawh ka thleng lo hial zawk maithei a ni, tih a hnua Hlira’n a thil tawn min hrilh atang chuan ka hre leh ta a ni.
Hlira thil tawn
: “Ka pa hian upate puithuna thil leh an serh ang chi te hi a ngai pawimawhin a la thutak viau thin a, hman lai upate thu hnualsuat mai mai lo turin min hrilh fo bawk. Tlangval thalai ta chuan engah vak ngaih loh chang leh serh leh sang nei lo
ang mai a tal mai mai chang nei thin bawk mah ila ka pa thusawi hi dik tih chang ka ngah mai.
Tumkhat chu thian pahnih dang nen ramchhuah kan tum a, kan ramchhuah dawn zan atanga thil awmdan chu a fuh lo hle hian ka hria a, ka pa phei chu hrilh i la min thulhtir chiang viau ang. Kan ramchhuahpui tur pakhat, kan thianpate in atanga chhawihfa thlawkchhuak an hmuh mai bakah chumi nena inzul thei mai awm tak chuan thenkhatin mumang an lo nei bawk nen, ngaih a tha chiah lo; Mahse chutiang vang ngawta han thulh chu mi nuih kan tiza ang tih a hlauhawm bawk si a, kan chhuak ta poh a.
Thenkhat tan chuan ho mai mai leh ngaih thupui tlak loh pawh a ni ang; Mahse ka pain min lo hrilh ngun em avangin kal lama Hmuaka’n hriat ngailoh kuk ri a chhawn mai chuan ka rilru a luah deuh reng a, zan muthmuna kan titi naah kan sawichhuak nghe nghe a, thiante pawh chuan mak an lo ti ve hle a ni awm e.
Ka chau deuh a ni maithei hma takah ka muhil a; Mahse thil mak leh beisei loh tawpin min rawn thawng tho ta! Ka thianpain Hmuaka awmloh thu sawia min rawn kaihthawh chuan phak deuh chual hian, sa a chang a ni lo maw, ka lo ti bah deuh nuaih a. Mahse bangkila silai pathum ka hmuh chuan ka thusawi chu awmze neilo a ni tih ka hrethiam ve nghal mai.
Kan zawn beidawna tihngaihna kan hriat tawh loh lamah Hmuaka chu hmel rapawm tak puin a rawn vak thleng leh hlawl a. A khua a sikin a pum chu na a ti em em bawk a. Hetiang ringawt chuan mihring kan inchan dawnin ka hre lo a, upa ber ka nih avangin rem ka ruat a ngai a ni. Kan thian pakhat chuan Hmuaka a lo awmpui ang a, kei chu zualko turin khuaah ka kal ang.
Thil chakawm tak nilo mahse tih loh theih a ni si lo a, mahnia tal hran chu a ngai ta a ni. Kan thianpa, Hmuaka damlo lo awmpui tur pawh chuan a hreh hle tih ka hre mai; Mahse engmah a sawi chhuak bik lem lo. Ka chhuah dawn chuan Hmuaka chu ka zu en leh kher a, min lo nuih deuh vun a, mi rap kher mai, ka mur deuh chuai chuiah thei a ni- Mihring pangngai hmel pu thlawt hek lo.
Meichher te siam felin ka chhuak ta poh a. Thla ral lam chu a chhuah tawh avangin kal a harsa lutuk lem lo- a tir chuan! Sunhlu mual kan tih hmun ka thlen phei tantirh lai chuan ka hnung lamah thawm danglam tak mai ka hre ta a. A tir chuan zawitea nui ker ker ri ni mai hian ka hria. A hnu ah chuan tah chhuak tak, insum tak chung si a inhnit hlawp hlwp thawm ang te hian a rawn ri leh a. Chutah hai theih miahloh tur hian Hmuaka aw ngei maiin, ‘U Hlir, min kalsan suh min chhan rawh’ a rawn ti tuar tuarh a, a rin em avangin ka awmna velpawh chu a khawk rum rum thei hial a ni.
Hnunglam hawi deuh sek chung leh ngaihngam zan lo chungin ka kal lui zel a. Sunhlu mual ka pel tep tih ah chuan Ka hnung lama thawm ngaihnawm loh tak tak ka hriat chu a reh a, feh haw leh ramkal haw kan han inpel a, thaw ri deuh suk suk thawm niawm tak hian min pel vuai a. Ka hmalam lamkhuang kung chu thawklehkhatah a che ta luai luai mai a nih chu.
Ral lehlamah chingpirinu a thizun kuih khuih a, thla lah chu en pangngai pawha eng loin sar zam in a hual a, a sen deuh rum mai bawk nen, a nuam fahran lo hle. Rilru hmanhmawh tak chung leh ka hmalama thil awm hmachhawn chak loh vanga kal chak thei chuang si loin ka pen chhat chhat a. Chutih lai chuan lamkhuang buk che luai luai chu a hma aia nasa mah hian a insawi leh ta vak vak a, ka han en chian chuan a ler lam zarah chuan patling pahat hi a lo su vak vak mai chu niin.
Inti mipa ve tak mai ka ni a, ‘ka hlau’ tih tawngkam hi ka hman awm ka la hre lo; Mahse hemi tum zet erawh hi chuan a dan a dang zar mai. Muangchanga kal chhat chhat chungin lamkhuang kung lam chu ka en kar reng a. Chutah thingkung zara su vak vak pa chu a lo hawi a- Hmuaka hmel chiah chiah a ni!
Buk lama tlan let leh daih mai tur em ni, tia ka inngaihtuah laiin ka intihuaisen lui a, mi’n ‘min kalsan suh, min chhan rawh’, ti lawm lawm a, hlau tur leh chhan ngai zawk chu keimah ni loin Hmuaka zawk chu a ni ang tih ka ngaihtuah ta a. A aia hmanhmawh zawkin hmalam chu ka han pan a. Chutih lai chuan thingzar atangin a tla sual ta nge ni, a thum thla dawp a, lamkhuang bul lam chu a hnimin a thim bawk si a, ka hmu thei ta lo.
Hlau teh mah i la, Hmuaka hmel ngei nia ka hriat tlat avangin a hming lam ruai chungin ka tlan phei a, lamkhuang kung chu ka thleng phei thuai a. Ka han hawi vel ruai a, ka thlanglam hnimbuk zinga a bawkvak liam lai chiah chu ka zu hmu hman a. A chetdan atang chuan kal chak thei vak awma ka hriat loh avangin ka umzui thuai a; Mahse thui deuh fe thlenga ka umzui hnu pawhin a liam lai chiah zel ka hmuh hman tak avang chuan thil ka hrechhuak ta. Hmuaka tibuaitu ramhuai emawni thlarau emawni hian zualkoa ka kala midang ka pun lohna’n min hruaibo a tum a ni. Ka vanduai phei chuan keipawh hi min manin min tibuai ve ngei ang!
Rin ang ngei ngeiin ka han hawi kual vel chuan chu thil chu ramhnuai pilril lam panin engemawchen ka lo zui tawh tih ka hrechhuak ta a ni. Ka hawi let a, kir leh ka tum chuan kawng pangngai chu ka lo hlat hle tawh mai a, chubakah ka thil hmachhawn atang chuan awlsam taka kirtir chu min tum loh hmel khawp mai.
Thla engah chuan a mit chu a de thiang rual a, a hmul kawh fur te pawh chu ka hmu thei. Min chin hrep tum ni awm tak hian a ngho a chhuah a, min rawn pan ta a nih chu! Meichher nen ka ni a, silai ka kau hman tawh si lo. Ka tawlh let leh ta poh a- ramhnuai lam pan chuan.
Thui vaklo ka tawlh let hnu chuan thawm dang ka hre leh ta tlat mai. Hnim buk zing atang chuan, ‘U Hlir, min rawn pui teh’ a rawn ti tawk tawk mai a; Mahse chu thil chuan ka ngaihtuahna a kai harh hlauh thung, min hruaibo tumna bawk a ni. Bo thei ka ni lo a, khua ka thleng ngei tur a ni.
Ka silai kauin ka hming vawi thum ka chhal a, chutah ka han hmet puak ta chu a ring tha duh rum rum hle. Min hual vel tute pawhin min kian san a niang chu engmah riva dang ka hre lo. ‘Eng’e ni vei’ tih chet a che ka ni ta bawk a, ka ri buan buan mai.
Kar loah kawng chu ka han pawh ve leh mai a, meizuk te siamin ka thu chawl a, ka hmalama chinghne kawng kan zul zul pawh chu ka ngaimawhlo lui tlat a, silai erawhchu ka hum nghet hle. Rei khawmuang loin ka kal leh ta zel a. Ka hnung lamah chuan thawm a awm reng a, a changin nui awr awr ri a ni a, a chang chuan na tuara rum ri kawk kawk leh insawisa ri niawm tak te pawh a ni thin. Va enfiah ka duh thut thut thin na a ka inngaihtuah fim a, ka kal lui hram hram a ni.
Ka sir tuakah chuan engemaw hian min zuiin a ri deuh sul sul reng bawk a. Engemaw chang phei chuan min rawn bawh thut tur niawm tak te hian thawm a nei thin a, ka petek leh dawrh thin a ni.
Thawm riva leh ih vel chu ngaihthlak nuamlo viau mahse keimah tak min tawh loh avangin ka kal an tibuai vak ta lo, min ti hmanhmawhin ka kalchak phah sauh zawk ni tein ka hria; Mahse ai lui ka thleng zet erawh chu ka buai chhiava a ni ta mai, he thu sawi tur hi ka awm lo teuh kher mai.
Ai lui ka thleng chu kaiah innghatin ka tuithawlte ka thun khat a, rei khawmuangloa kal leh nghal mai ka tum a ni. Ka kal tan leh tur chiah chu kai thlang lawk a li ah chuan te deuh tuarh leh tuia thil han tla ri bawrh thawm ni awm tak hi ka hri a, ka hawi let vat a.
Ka zualko tur min tihbuai tumna a ni ang tih chu ka rilru pangkhing hian a hrechiang khawp mai; Mahse engin nge maw mi mawlh tehreng a mak khawp mai. Hmuaka chhan turin tuiah chuan ka zuang lut ta tho a nih chu!
Tui tla thi tur chuan engkim an ngaihtuah hman, tih zawng zawng ka neih zo a. Ka ruang hi engtikah nge an rawn hmuhchhuah ang tih te, kan kawmthlang nu khan nau a hring tawh ang em, tih te leh thil dang tam tak ka ngaihtuah kual teuh mai. Kan ramvakin buaina kan tawh chungchang hi engtikah nge an rawn hriatchhuah ang, tih ka ngaihtuah thlen chuan ka harh leh ta. Ka thih chuan tuma’n an hre dawn si lo.
Tisa pu siloa min kuah bet tlat tu nen chuan tui chhungah kan inchai ta thial thial mai a nih chu. Ka tha a zawi a, ka chau tawh hle mai. Ka thi ngei dawn a ni- lo. Damna tur a nih chuan thih leh thih. Keimah ai mah chuan buk lama Hmuaka lo awmpuitu chu ka ngaihtuah tawh zawk. A la naupan deuh bakah thil reng reng chu a nghaktu tan chuan a rei duh viau si a.
Engtin tin emaw vaukam chu ka in vai kai thei hram a- ka la dam e. Lui mawng lam ah leh ral lehlamah chuan kuk ri rawih rawih ka hria a, tap rawng rawng thawmte pawh ka hria. Ngaihsakloin ka kal ta zel a, chumi a chin chu engmahin min tibuai ta lo.
Khuaah chuan Hmuaka damlo zawn a ngaih thu ka thlen a, kan chanchin kimchang erawhchu sawi chi ah ka ngai lo. Tlangval engemawzatin min zuiin a tuk chawhma lam ah kan ramchhuahnaa kan buk chu kan thleng a, Hmuaka bo thu kan hre leh ta a, a beidawnthlak duh kher mai”.
Khitiang khi Hlira thil tawn a nih avangin keia thil tawn ve kha hlauin tawn nawn chak hauhlo mah ila Hlira thil hmuh leh tawnte lakah chuan nep tak niin ka hriat phah ta a ni.
Sawi tawh angin Ni hnih kan zawn beidawn hnu tlai lamah khua atangin zualko an lo tlan a, Hmuaka chu chau tak chunga khua a rawn vah luh thu kan hre ta a. Keini ho pawh chu kan in au khawm a, khaw lam pan chuan kan inzui haw ve ta a ni.
Tlangval rual awmkhawm tih takah kalkawngah pawh kan nui rawih rawih a, zai rawng rawng tawk an awm a, kan hlim dar dar hle- ai lui kan thlen hma chuan!
Ai lui kan thleng a, a then kan insil thlandai a, kan thuchawl a. Rei vakloah kal kan rawt a, kan kal leh ta a. Kan kal tan leh chauh tih chuan lui mawng lama kuk ri raih hi kan hria a, inkhap hman ni tawh hek lo, Manghleia chuan a han chhawn ve ta raih mai a. Hmuaka buaina chhan kha he kuk ri a chhawn atanga intan kha niin kan hre si a, inkhap hman ni tawh hek lo, Hlira nen chuan kan in en ringawt mai a ni.
Hlauh ang ngei ngeiin thui kan la kal hman lo tih chuan Manghleia chu a buai ta. A pumna chu a vial ngawih ngawih mai a, kal luihpui chi ziazang ni heklo, hlang kan siam chawp a, kan zawn ta ngawt mai a ni.
A nat zual chang chuan hmel pangngai reng reng a pu lo a, a te vak vak a, rawl mak tak tak a chhuah chamchi mai bawk a. A zawntute pawhin han tilhsan deuh ham ham chang kan nei fo mai. A chilphuan a chhuak buah buah reng a, namen loin a tal leh vak vak thin bawk nen, phuarbeh deuh hial a ngai a ni.
Upa deuhte thlazar hnuaiah kan inzawn ve zel thei zawng a ni. Tuikhur mual kan thlen chuan a awmdan a dang leh ta daih mai. A hmaa tal awrh awrh a te vak vak kha a zawi hnawk a, a che ta hauh lo. Kan han nghat a, kan han en vel chuan a lo chatthla fel der tawh mai a lo ni. Hmuaka damlo zawn tura thawkchhuak, tlangval Manghleia ruang chu khua kan luhpui ta a ni, a hrilhhaithlak hle.
Hmuaka thung erawh kha chu ni rei vak loah a rawn harhchhuak a, natna dang engmah a nei lo; Mahse a thil tawn chungchang han zawh nikhua erawh chuan thlabar em em hmel hi a pu leh thin a, engmah a sawi duh ngai lo. Vawikhat erawh chu hlira nen kan kar nat em avangin hlau chung chungin a thil tawn chungchang chu a sawi ve ta nge nge a-
Hmuaka thil tawn: “Hriat ngai loh kuk ri ka chhawn vanga hlira’n min han kamkhat khan ka zak em em a, a thu kha zawm ka tum chiang hle a ni, ti i la, keimah hi chuan a zawm a ni. A rawn kuk nawn leh khan engin nge min mawlh ka hre lo, diktak chuan kuk ri kha keimah chuan ka chhawn lo; Mahse keimah ah khan awm a awm ta tlat a, ka ka atang ngeiin kha kuk ri kha a chhuak bawk si.
Hlira Sakhi kah kan puah vel lai chuan ka pum a nuamlo khawp mai. Inthiar turin thlang lamah ka chhukthla a, ka thu fel chauh tih chuan thi hlirin ka khawh ta pur pur mai a, ka ngaih a tha lo hle nain ka pumna erawh chu a reh huai thung.
Zana kan han mu ta chu ka thiante pahnih chu an muhil hma ngang mai a, kei erawh chu engemaw tak ka ti a, ka muhil thei mai lo. Mei chhawm that pahin zial te ka zu a, mut ka tum leh lai takin buk kawtah chuan thil tla ri dup thawm niawm tak hi ka hria a, ngaihtha chiah lo mah i la ka ngai pawimawhlo lui a, ka mu ve ta a.
Ka mu fel hman awrh a ni ang, kan buk kawngka ah chuan Pa pakhat hi a rawn dak lut hlawl mai a nih chu! Ka te chhe nasa teh e. Hmanhmawh lo leh engmah pawisak neih loh hmel zet hian a rawn pen lut chhur chhur a, a sam sei tak chu a thlah hnuang a, a palianin a taksa te chu hmul deuh thur hian ka hria a, ramsa hmul ang erawh niin ka hre lo.
Ka thiante chu ka ko a, ka au tuarh tuarh chung pawhin an mu hnar sek sek mai si a, ka mumang a nih te ka’n ring leh rum rum thin; Mahse a kut hrawl tak leh kut tin sei zul maia ka hrawk vel a rawn nul chuan ka mumang a ni lo tih ka hre chiang hle. Ka che thei hlek tawh lo a, khurh pawh ka khur lo.
Min rek kang a, pawn lam thimah chuan min pawm chhuak ta! Ka rilru a harh kur a, ka che thei der si lo, khatih laia ka mangan zia tak kha aw. Ka thiante lah chu an harh thei si lo. Buk bul thingkungah chuan min pakai pui a, min sawisa ta a nih chu.
Ka chhip samah a khaiin ka pumah chua a hnek vak vak a. Ka hnar atang te, ka ka atang tein thi a chhuak nguai nguai a, te pawh ka te chhuak peih ta lo, a nat em avangin ka rum kawk kawk ringawt mai a ni.
Ka hrawkah a rek a, min that ngei dawn a nih hi, ka tih lai takin kan thianpa pakhat chu meichher nen a lo chhuak ta hlauh mai, khatih laia ka lawm zia kha; Mahse beidawnna in min rawn chim chawpchilh leh nghal a ni mai. Ka tha la neih zawng zawng sawmkhawmin ka tal a, ka thianpa chu ka au vak vak a, min hmuh loh mai bakah ka aw pawh a hre lo. Kan hnuai lawk lawkah chuan a vei tawn sek ringawt mai a ni. Min man tupa lah chu za em em hian a nui uar uar reng bawk a.
Chutah min paw bahlat nawlh a, min zuan pui ta zawk zawk mai a ni. Mual lian pui pui te hi kan zuan khum a, kan thlawk chiahin ka hre si lo a, a ngaihna ka hre lo hle. Hmun rual rem leh thelh nuam takah hian min nghat a, ‘tunah chuan ka thuhnuaiah i awm tawh a, ka thu thu in i awm ang, thu i awihloh chuan i thi nghal ang’ tih pahin ka bekah min beng chawrh a.
Nikhua ka hre ta lo- ti i la, khatih laia ka awmdan kha sawifiah thiam a har hle. Mihring ka ni nge ramsa nge thlarau tih pawh ka chiang ta lo e. Min ben avang khan nikhaw hreloa tlu niin ka inhria a, keimah ngei te pawh chu ka inhmu lawi a. Chutih laiin achang chuan ka thian, ka ramvah puite ka hmu bawk a, ka chiang lo a ni ber mai.
Ka ngaihtuahna leh suangtuahna nge ka thi a, ka thlarau a chhuak zawk pawh ka hre lo. Bukah kan thianpain tuiluma min deh laite chu chiang angreng tak hian ka hre bawk si. Chutih lai vek chuan U Hlira te ka hmu ruai ruai thin bawk a..
U Hlira kan lampana lo kal hi ka hmu a, min man tupa(ramhuai-a ka ti mai) chu ka bulah chuan a thu run bawk a, U Hlira chuan min hmu loin min kal pel a, ka auh vak vak pawh in a hre thei lo. Min kalpel a, a liam tep tih chuan ramhuai-a chuan ka aw ang chiah chiah hian, ‘U Hlir min chhan rawh’ tiin a han au a, U Hlira chuan a hria a ni ngei ang, a inher a, kan lam chu a rawn hawi vang vang a, min chhan turin a rawn let leh dawn- ‘U Hlir, heta hi ka awm’ ka han ti ve chu, keima aw ngei pawh chuan mi rap thei nia, nui ri uar uar thawm ang hian a chhuak ta tlat a nih chu. U Hlira chu a kal liam leh ta.
Ramhuai-a chuan, ‘ka ta i ni tawh a, keimah ang i ni tawh, i thiante pawhin engatan mah an ti tawh lo che’ min han ti lehnghal a. Ka beidawng thinrim lutuk chuan hnek thluk thuai tumin ka ban ka han vai a, keimah zawk chu ka vial leh ta ngawlh ngawlh mai.
Sawi tawh angin ka awmdan kha mumang nge a tak, tih ka hrechiang thei lo. Vawikhat pawh chau em em in buk kawngka bulah ka mu a, chutih lai chuan kan thian pakhat chuan mei a chhawm tha mek a, chau tak chungin ka han au a, a hre lo a, hmuh pawh min hmu lo. Chu achhapah thlanglam khumah chuan ramhuai-a chu a lo mu zun a, hmuhsit hmel zet hian min rawn nuih vur vur mai bawk a. Kan thianpa hawi letin a zu hmuh pawh chuan a phu chiang ve hle in ka hria. Chutah ramhuai-a chuan a khabe kuai balin a han insiam chhiat khum leh nghal a. Tlanchhuah tumin kawngkaah, ka bulah chuan a rawn ding a, ka lo ko vak vak a, awmzia a awm si lo.
Mumang ang mai hian thil a kal vuai vuai a, chiang manglo, chiang tak tak siin a thleng a, ka thiante pawh chu ka hmu ka hmu a, achang chuan min hmu ve bawk a, min hmuh ve tum lah in min lo hlau em em a, ka hrethiam lo thin kher mai. Ramhuai-a chuan ai lui kai bul lawkah min nghat a, chutih lai chuan U Hlira a lo kal mek bawk a, min hmu lo. A hre leh dawn chuang lo a, koh pawh ka ko peih lo. Kan bul lawkah chuan a thu chawl a, rei vak loah a kal leh ta a. A kal leh chiah tih chuan Pa-liana chuan ka pumah na lutukin min nghawk a, ka te tuarh a, ani chu tuiah chuan a zuangthla nghal bawrh bawk a.
U Hira chu tuiah chuan a rawn zuangthla ve ta tlat mai. Keimah emaw tiin min chhanchhuah a tum a ni ngei ang. Ramhuai-a sawi ang in ka thiante hian min la thlauhthla lo a ni tih ka hre leh ta a, ka hlim ve leh deuh. Chutih lai vek chuan a hmaa ka lo ngaihtuah miah loh, tawngtai duhna rilru ka nei ta bawk a. Ka tawngtai khan e’nge ka chham a, e’nge ka dil ka hre lo; Mahse ka han men chuan U Hlira chu chau takin vaukamah a lo chhuak mek a, kan ramhuai hmel erawh chu a hmuhnawm loh hle, rum em em a min melh chungin mi phih tho lawp a, rak ruai ruai chungin min zuan pui leh ta dawr dawr mai a ni.
Zan lama ka thil tawn kha a chianglo ruai khan ka hria a, ka han harh chuan khua a lo var tawh , heta chin hi chu chiang tak vekin ka hre ta. Ka awmna chu puk a ni a, inbeng kangin ka han hawikual vel a, ka phu chiang hle mai. Naupang bal leh bawrchhawr em em pahnih hian min lo melh kiau mai chu niin.
Ka te chhuak em lo naa, ka tawlhhnung dawrh in ka hria. Ka han en chian erawh chuan hlauhawm an niin ka hre leh ta lo. Thawmhnaw mumal pawh inbel lo, samsei leh bal zet hi an ni a. Hlau chiah lo mah i la pakhat zawkin min rawn pan hnaih a, ‘hei hi Pa Puia’n ei rawh a ti’ tih pah a a thil min rawn pek ka’n en chuan ka tim sung sung a, ka uak tuar tuar mai. Utawk lam chi hi ni berin ka hria; Mahse mihring hmel ang deuh hi a pu a, a then thu bawk a, ei tina han tin chi niin ka hre lo.
Rin aiin an kawm theih phian a, ‘Pa Puia’ an tih chu kan Ramhuai-a kha a ni. An chanchin leh he laia an awm chhan chu an sawi ngam tlat lo. Puk chhung atanga chhuah hlek pawh chu an ngam loh mai bakah kei pawh ka chhuah vaih chuan ka thih tur thu an Pa Puia chuan a lo hrilh a ni awm e. Kei aia dinhmun chhia leh hlauhthawnawm a ding ni awma lang ka’n hmuh takah chuan ka hlauhna te chu a rehin anni chu ka khawngaih ta viau a; Mahse engin nge maw mi mawlh tehreng ni tlanchhuah reng reng ka tum lo.
Khua a thim a, thim tak a ni. Thlang deuh atang chuan ramhuai-a aw ngei mai kha a rawn kuk ruih ruih a, kan naupang pahnih chu an tawm chawih chawih a, hlau tih hriat tak hian min kuah deuh chung bawk a, kei lah ka belhtlak loh nasa. Pukah chuan a rawn lut a ni ngei mai, engmah a hmuh theih loh naa a hriat theih a ni. Min kuahna lak ata naupang pahnih chu a phih chhuak lawp a, puk kill amah chuan an insawisa ta ni ngei tur a ni, tap thawm leh thinrim te thawm nen, ngaihthlak a nuam lo ngei mai.
Heti ngawt chuan a dik dawn lo, ti rilru chunga va chhan ka tum lai takin mi rek kang lawp a tal thei ka awm lo chiang hle. Ka ei duh lo, te i ti vel maw, tih pahin engemawni hi min han barh lui bawrh bawrh a. Chutah, vawikhat pawh naupangte saw i be tawh tur a ni lo, i biak leh chuan i thi ang. Ka thiltih theihzia hi i hre tulh tulh dawn a ni, nangmah zawng turin an rawn thawkchhuak vel a, an zinga pakhat ka tihlum ang, tia min an khum pahin ka te chhuah peih tawh loh thleng min sawisa a, min chhuahsan ve ta a.
Min sawisakna avang chuan ka che hleithei lo a, inleh vel pawh a har hle mai. A tuk ka han harh chuan ni a sa ut a, eng hun nge tih ka hre thei lo. Ka tlanchhuak ngei tur a ni. Puk kawngkaah chuan ka va dak a, ka awmna chu kan khaw ram, Ringthar bawk a ni tih ka hre thei ta mai bawk a. Naupangte hnenah chuan ka tlanchhuak dawn a, lo kal vat rawh u, ka ti a, min chhang lo. Hlauh hmel em em hian min en ngawih ngawih mai a ni. Ka kal dawn tak tak chuan a lian zawk chu a lo tlan phei a, min vawn chawt pah in, ‘kan chanchin hi tuma hnenah rawn sawi suh aw, kan thih phah zawk ang’ a ti reuh a. Mahse a hmela tanpui ngai hmel kha ka hmuh hmaih lo.
Tichuan harsa tak chungin bawkvak ti tihin khua chu ka vak thleng thei ta hram a ni. Khua ka thlen hnu pawhin min la chhaih buai min la chhaih buai a, a chang chuan ka mumang lamah te hian naupang pahnih kha ka lo hmu a, lo let leh la, hlim deuhin kan awm dawn nia, te hi an lo ti thin a, ramhuai a lah chuan ka chungchang i sawichhuah hun hunah i thi ang, min ti reng bawk thin a ni”.
Hmuaka’n a thil tawn a sawi hnu lawk khian kan khaw pasaltha rual leh Pathian thuhriltute nena inthurualin Hmuaka sawina lai hmun, Ringthar bawkah chuan thawk pheiin harsa lutuk loin naupang pahnih te chu kan va chhanchhuak ta a ni.
Khaw thenawm vel thlengin chutiang naupang bo chanchin hre thei awm kan zawng chiam a, tuma’n an hre loin, ka ui ka ar ti tumah an awm lo. Anmahni lah chuan an chanchin chu an sawi duh der mai bawk si lo a, tun thleng hi chuan an chanchin kimchang kan la hre ta lo a ni. Nakinah sawi duh hunte pawh an la nei ve mahna.


text:
[Eizawnna lama tulna avangin thingtlang lam hrutin ka zin nual a, blog pawh ka uaplum thei lo. Serlui 'B' thlalak rawn tar ka tum pawh ka thulh leh rih. Kar tawpah Inah ka awm a, Kolasib chanchinbua chhuah tur thu ka ziahsak hi - blog khawhar lutuk tur ven nan ka han vawm bei leh tawp a ni e. 'Kolasib' tih vel a awm nual a, a local viau thei a, (misual dot com dan takah) a duh duh tan OT theih a ni e. :D]
Kum 20 kalta kha chuan South Africa khu ram hrehawm tak a ni a. Vun hang ho lakah vun var an inlulin avangin hmun tinah buaina a chhuak a. Chi inthliarna avangin he ram hi ram hrehawm ber zinga mi a ni ang.
Kum 2010 a lo herchhuak a, chi inthliarna avanga ram hrehawm leh buai takah chuan mi ngo leh mi hang an au za a. Kawr eng leh hring an ha ho a, Vuvuzela an ham a, lungrual takin an team-te inkhel an au a, rilru hmun khat mai a ni lo, tlar khatah, dar insiin an thu ho ta! Khawvel hi a danglam tawh chiang a ni.
Chi inthliarna duh lo pawla a meizanghlaptute leh an thlahte leh, hnam hnufual, mi hang bula awm duh ngai lo mi ngote chuan, Anti-apartheid movement-ho hlapui an sa rual dual dual a, chumi hnuah white-minority government-ho hlapui an sa rual leh dual dual a. Chumi hnuah chuan ring mangkheng takin Vuvuzela an han ham ho leh a; a va ropui em!!
Stadium panna ticket chang lo mi sang tam takte tana sorkarin fan park a siamah pawh boruak a danglam chuang lova, Stadium chhung ang tho a ni.
FIFA ranking-a 80-na hnuai lama awm South Africa hi World Cup thlengtu ram zinga ranking hniam ber ni mah se danglamna tehchiam a awm lo va. An aia ranking sang, World Cup pawh khel hnem fe tawh zawk Mexico lakah goal an khung hmasa ngat. Group A inkhel hmasa zawk, 2010 World Cup game hmasa berah South Africa tana record danglam neitu Siphiwe Tshabalala chuan goal a khung hmasa a, he left winger hian goal a khung tawh chuan South Africa hi chak lo zawkah an tang ngai lo va; Mexico chuan an si phurh rawn sut leh mah se, an game khatnaah a thlengtu an chak lo bik lo. A thlengtu ram hian Group Stage an pel ziah a, South Africa hian he record hi an siam danglam hlauh ang em? Danglam lo ta se, Group A atang hian tute hi nge Group Stage paltlang tur??
World Champion hlui pahnih France leh Uruguay inkhel lah goal awm lovin an tin ringawt bawk si. Anni inkhel khan beisei a phak lo. Lyon goal khung khawl Karim Benzema te, Barcelona leh Arsenal goal khung khawl thin Thierry Henry te, Juventus tana goal khung reng mai thin David Trazequet-te kha khawiah nge an awm? Bayern Munich winger tlan chak Franck Ribery-te pawhin goal an khung bik loh chuan, Uruguay hmatawng Diego Forlan leh Suarez-te pawhin an khung thei bik lo.
Group B ah kan Bial chhunga awm South Korea an rawn lang. European champion hlui Greece chu 2-0 in an rawn hneh ngat mai! An inkhel kha a hma deuh na a, entute duh zawng takin goal a lut tlat a, a hmuhnawm. Chu mai chu ni lovin, Manchester United-a a khel lai kan hmuh thin Park Ji-Sung ngei kha captain a rawn ni a, goal a rawn khung lehnghal a!
Group B hi a hmuhnawm hrim hrim. Argentina leh Nigeria inkhel pawh kha hmuhnawm tak a ni. An coach hova ‘star’ ni vek Argentina-ho kha MHIP lamin an tan nasa leh pek mang e! Lionel Messi-a’n teuh deuh deuhva a pet laia nuho au thawm kha i lo ngaithla em??
Engemaw laia Manchester United leh Liverpool inkara inhmel-makna tichiang thei ang bera boruak nei Gabriel Heinze, kan hmel hriat ngei khan diving header mawi takin goal a han khung a! Carlos Tevez leh Lionel Messi-te an han tlan per per a! Higuain a lo lang zeuh zeuh bawk a. Senior lamin a hming an lam thiam ‘bon’ tawp tawp Maradona a lo lang zeuh zeuh nen.. World Cup an ti World Cup ngei mai.
An hlawh zatte nen lama kan hriatsak, an nupuite leh an bialnute hming chena kan lo hriat ve England-ho an rawn inkhel ve leh. Khawvel ram ropui ber USA nen an han inkhel a. Kumpinu hian an tluk hleih theih tak loh USA ber kher nena Group khata an awm hi duh thlang thei ni se chuan an thlan loh tur zinga mi a ni ngei ang.
John Terry-a’n a uiresan avang leh a thachhangdawltu Rio Ferdinand-a’n a dam lohsan avanga Captain banhren hreng Steven Gerrard ngei khan inkhelh tan atanga minute 4 na lekah goal a rawn khung ta mai a; Kolasib veng hrang hrangah zan dar 12 pelh hnua au thawm la rinzia khan World Cup kan en tih a lantir.
USA lamah hian khawvel huapa player lar tam chiam lo mah se English League-a khel, English player te hre chiangtu an awm nual a, Lampard leh Gerrard-te awmna field laiah USA an chungnung zawk tlat. Spain leh Real Madrid keeper Iker Cassilas-a’n, ‘England goalkeeper-te zingah hian European Competition khel phak pawh an awm lova, an player dangte tha mahse an chak loh phah thei a ni,’ ti a a lo sawilawk a thleng dik tlat pek a. Clint Dempsey-a shot ropui em em lo kha Robert Green khan a dang thei lova, point hnih an hloh phah.
Hun rei pawh a la ni lo, 1994 hma lam World Cup-ahte kha chuan Kolasib-ah hian In tinah World Cup kan en ngai lo. Television set nei phak te kawngkapui bula Sleeper leh chapal tam theihziate kha sawia fiah chi a ni lo va. A neitute awmna pawh leng lek lova inkhel en duh kan tlim hmur thin dante pawh kha sawi mai hian a fiah lo.
Khatih hun lai kha chuan ‘Power ren rawh u,’ tih pawh a ngai tehchiam lo. A chhan chu inkhel enna In kha a tam lem lo tlat. Tunah chuan Mizote khawvel pawh a danglam zo tawh a. Maradona leh Baggio-te hming bak hre fumfe lo thin khan World Cup khel ramte zingah hian an hming leh hmel hriat pakhat tal neih lohna kan nei tawh mang tlat lo. In tin ah TV kan on vek a, kawng kal chung pawhin commentator-te tawng leh Vuvuzela ham ri a hriat theih reng. Khawvel hi a danglam tawh a ni.
Ni, khawvel hi a danglam tawh a. Sap hovin khawmualpui thim an tih thin ngei maiah World Cup an khel mup mup a. Ram changkang nia an sawi thin Europe-a an thlendan nen a danglamna sawi tur a awm lo.
Mahse..... hei erawh a la ngai reng a, a pawi lungrun mang e!! Mizoram chu World Cup kan en ve tirh ai khan Power-ah kan la hniang-hnar ta chuang lova, kan mamawh zatve pawh kan la siam chhuak lo cheu! A dik a dawk thlu lova Compensation la duh Kristiante khan Politician-te in mawhpuh a, in kawk leh ringawt em ni? In zak em?? Sorkarna chan apianga chhung leh khat, vua leh vang vulh duhna thinlung chiah nei Politician-te pawh kha zak rawh u. Sorkar hnathawk, mahni pumpui tanghma chauh ngai a, ram hmasawnna atana sum lo kal, dik lo taka hmang thintute u, nangni avang hian kan la heti cheu tih hi mipuite hian kan hria tih in hria em? Zak ve bawk rawh u.
Ni, ka unau, hei hi hre teh. Kan intodelh lo mai ni lovin, a ba-in kan chhi si a, Power renchem hram ang che. Chuti lo chu World Cup kan en thei lo a ni mai.


text:
Lutheran youth fellowship Lamka division sai na in Advent Christmas cum coffee night with vondei sauliim jani vaiguan ki nei a vondei sauliim te panpi na ding in Rs 13310 ki dong doh a vondei sauliim managing board te kom a pia khiat na ki nei ngal hi. Zou sung a laa siam tuam2 te in laa sah na nei uh hi. Kuki idol Tv. Pauminlal Diamond Voice winner Nh.Nuamhauching le evergreen singer Nh Hatbawi le mi dang hun khop in lasah na nei uh.
Rt. Rev Dr Hangminthang Bishop MELC, Rev Thangliankham DM i/c youth, Upa Zamkhanpau Gen secy LYF Gen hq leh ELWA Gen secy Nu Mawiniang te in short speech nei uh.
Local chin LYF in lapawl le lengkhom laa sah na nei uhi, tua leh vondei sauliim ten choreography show na nei uhi.
Vaiguan Kha na Rev Dr. Hausuankap Bial Pastor in nei hi


text:
Ei pi le pu nu le pa hai beiseina nei a zalenna suola, hnam meiser sittu ram le hnam ta dinga hringna hlu tak inhlantu hai kha tulaia mithenkhatin an deusaw a, an dema, an sawisela, an diriem em em lai hin kei chun an phu tawk chawimawina inhlan ka nuom tlat chu tie! Kha hnam damna ding kha. Beiseina in sang tak leh lekha inchukin, an sung le kuo hai khawma ka naupa hi "ieng tikam aw KAMDING ala ni ding" ti a tlumte thlira an lo thlir mek lai chun hnam in singsat runpui a hung tlunga, chu hnam kal siem a chun mawphurna insang tak an inbela, a fatu/tucha tak ni tumin an phur hle ani kha. Chu ding chun hmar zaleng nauhai ta dinga meiser sit eng tumin thang an lak ani kha.
Mani hnam puonzar hnuoi ah lenga, zalenna famkim nei a, mani a ro inrel chu kan hnam chanvo ani ti pawmtu an ni leiin awp betna hnui a inthawka intal suok chu thaw makmaw ah an ngai tlat ani kha. Hmar hnam damna dinga District council an nget le an phut an beisei kha ieng dan khawma a kal naw ani ti hretu an ni tlat leiin Mizoram sorkar laka khan an lo Demand an ta kha. Chuong chun sorkar leh thei tawpa in nawrin an inbeia, lam dang dap ding khawm hre ta lovin hrimhrei inlekin, huisen takin mizoram sorkar chu an bei an ta ti chu ei hriet naw kan lau tak zet. Khang anga an um kha mithen tam takin suol ta hrim hrim le dan baw si, kawmamw bawla vawisunni chena an ngaina hi an thaw suol let dera ngaidan indik lo tak ani.
Ei pi ei pu ei tlangval hai khan lekha an inchuklai dam an fak zawngna dam an sungkuo le an nuhmei an nau le te hai an khawtlang an maksan el ni lovin, ei hnam ta ding hin an iengkim an inhlan ani tak. Khawlai ram a khawm hnam hmangaina lungril hi chawk tho a a um chun lekha thiem hai a "rauin" a man phawt chun nghawng a nei naw thei nawh. Chu chu hmar district council khela beipui thlaka khawm khan ching takin ei hmu ani. Ei hnam pasaltha hai beipui thlak thawm chun zoram sorkar chu a nghawr nghing nghal a, a ram sorkar khawm an singsa mup mup el ani kha. Hmar nauhai zalenna meiser chawk put put el ding chu suk mit tumin thang a laka, a tum suk puitlingna ding chun ieng po khawm thaw rin naw a unau le unau inthat tir khawm a pawi ti naw a, hmangruo khawm a dittui naw hrim a, a rawva thei ang pa tawpa chang chu a tum dan ani leiin a ram sipai chu a hungin chang tir ta buon buon ani kha.
Dit tak chun kha buoina kha Mizoram sorkar khan tuolsung buoina ah a ngai naw a ti ding khawpin sorkar laipuiin hmelma ram bei ang el in hmar hai chu a mi bei ani ti ei hriet ring a um. Chulei chun vawisunni chen hin hmar nauhai lungril ah ser dam theilo a mi tuo/siem pek an tah. Aawle chu tieng pang chu lo hun sien, iengtik am ani chu khuo la var a tih. Chu huna chun mani chan ai dawng phak ta lo le khaw eng en ngam ta lova beidawngna rip sunga khum a um hai, kum nga dana hlema um kumtluon hlak hai, mawlna leia titna bawia intang hai le an mei chawk ringawt en a lungngaia inrum mek hai ta ding hin hlimna kawl la eng ngei a tih. Chu huna chun vawisun ni a hnam thil thaw sawi sela ngaineptu hai ta ding hin an lungngaina darri in thang vel ta lovin, an lawmna par angin vul tanga tih. Iengtik ni am ani chu hi hnam hin sandamtu a hrie in chawimawi la chawimawi a ta, chu huna chun mani ngaia ropui ni ta lovin hnam dang hai ngai ah hnam ropui ni tang a tih.
Politics hlutna khawm contract sin thaw le mirethei hai chan ding anfak ruka in nghat ta naw ni a; inkhi pek ta bawk naw mani. Chu huna chun ei kristien nun khawm hungin sang tang a ta, kohran phena suol thup tum misuol inbiru hai ngai pawimam tang ei tih. Chung mihai nek chun suolna hre a, pawma, insira, krista pantu misuol lem hai lam dingin kohran pen suok tang a tih. Ngaidamtu ni tumin kohran bel ta naw mani a, ngaidamna chang mamaw leiin kohran ah thang tang ei tih. Pulpit chu chapona chilper ni ta lovin simna mittui in buol lem tanga ti. A san iem ana ei ti chun ei hnamin krista le ram a la hung nei ding ani. Iengtik am ani chu ei beisei ram hi la hung tlung ta ta, ringna hin thu tak inlang tir a ta, varna hin siemtu chaldel lovin chawimawi tang a ti.
Iengtik am ani chu vawisunni hi tienlai lan chang a ta, hi thuziek hi thangthar han la tiem an ta, a ziektu dem ngam hiel khawpin hieng ang thu hmanga infui a tulnaw zie an nunin anlang tir pha chun vawisunni hi mak la ting an tih. Chu ram hung tlung ding chu ka thla hin ring nan a thlira, ka hring chan ka singmit hin hmt phak kan beisei, ka hmu phau naw ani khawma a mi tiem tu hi ring a um ani ringna mit a a min hmu fie tir leiin. Ka vui nawh . Lalpa ka pieng hi k lawm ani. Unau ei hnam mawina chu nang le keia innghat ani.


text:
Aizawlah dar hnih/khat emaw lek a cham a, press cofenrence pawh a nei hman lo; mahse union home minister P Chidambaram hi Tuikuk-ho chuan an hmu thei tlat!
Raj Bhavan-ah Tuikuk hruaitute hian union home minister P Chidambaram-a hi minute 10 vel an kawm a, lehkha an thehlut bawk.
Bru Co-ordination Committee (BCC) chairman Surjyamani leh midang pahnih, BCC finance secretary Solomon Porphul leh Damdiai khaw pa Lalnunpuia (Tuikuk) te'n P Chidambaram hi an kawm a ni.
BCC chairman Surjyamani-a sawi dan chuan, nikum November ni 13-a Zarzokima thih hnua Mizoram chhuahsantu Tuikuk, in kang lote tanpuina Rs 15000 chu tihpun an dil a, union home minister hian Mizoram sorkar hotute lo sawipui a tiam a ni.
Nikum November ni 13 hnua Mizoram chhuahsantu, tunlaia Mizorama let lehte hi a thlawna thla 9 chhung buhfai dawng tura tih an ni a, home minister hmutute hian a hun hi pawhsei an dil a, union home minister chuan 2011 October thleng atan a lo pawhseisak niin Surjyamani chuan Zozam Weekly a hrilh.
Union home minister P Chidambaram-a hi, ruahman dan chuan May ni 24-a Mizoram tlawh tur a ni a, Tuikuk khua- Damdiai pawh tlawh a tum a ni. Mahse, khua a chhiat avangin a tukah Mizoram a tlawh ta a, Damdiai pawh a tlawh ta lo. Mahse, Tuikuk hruaitute hian Aizawlah an lo hmu thei tho a ni.
"Amah hmuh tumin Aizawl kan pan a, home deptt. hotute hnenah te kan sawi a, a lo rem ta hlauh a, kan lawm khawp mai," tiin Surjyamani chuan Zozam Weekly a hrilh.
Mizoram puma Tuikuk mipuite tan Special Development Project tihpuitlin an dil a, a huam chin turah pawh Mizorama Tuikuk khua tawh phawt tih a ni. Tuikuk te'n eizawnna ngelnghet (self employment) an neih theihna tur leh zirna tihhmasawnna turte, Tuikuk khuaa sikul din te, khelmual siam te, hall sak te, tui in tur thianghlim leh electric current pekna te, Tuikuk te'n kawng hrang hranga hma kn sawn theihna turin Special Development Scheme hi an dil a ni.
Surjyamani sawi danin BNLF leh Mizoram sorkar inremnaah Special Development Project hi a tel a, vawiin thlengin tihpuitlin a la ni lo. Union home minister hian bawhzui a lo tiam niin Surjyamani chuan a sawi a, mahse, Tripura refugee camp-a khawsa Tuikuk zawng zawng Mizorama an let fel huna tihpuitlin a tiam niin a sawi.
Union home minister P Chidambaram hian Tuikuk-ho hi October thlaa kir hman vek turin a chah a ni.
"Kan unaute zingah raltlan engemaw zat an awm a, India hian a tanpui ngai lo; hruaikir chu sawi loh chhawmdawl pawh a chhawmdawl ngai lo. Chutih laiin Tuikuk-ho erawh an ngaihsak em em a, Tripura-ah hian 1997-ah khan an duhthu ngeiin an tlanthla tih kan sawi lawm lawm chung pawhin refugee angin an enkawl tlat a, union home minister-in Mizoram rawn tlawh a tum pawhin hun chep tak karah Damdiai chu tlawh a tum hram hram a ni," tiin MZP president VL Krosshnehzova chuan India sorkar laka an vui thu, hemi chungchangah hian a sawi.
"Tuikuk-ho hian Sakhan tlangdung atangin Mizo engemaw zat an umchhuak a, India sorkarin a chhawmdawl lo. Dimasa hel pawl hlauvin Mizo engemaw zat an tlanchhia a, India sorkarin a tanpui lo. Mizorama kan unau Hmar raltlante pawh tlawmngai pawlte'n a theih ang angin an tuamhlawm a, India sorkarin eng nge a tih? An awmna hmunah kan unaute hi hruaikir turin hma a la lo a, a chhawmdawl hek lo. Chutih laiin Tuikuk erawh an ngaihsak em em si hi mak kan ti," a ti.
Union Home Minister P Chidambaram hi Raj Bhavan-ah chief minister Lal Thanhawla leh a Council of Minister te'n an kawm. Mizoram sorkar hian Union home minister hnenah hian Memorandum an lo thehlut a ni.
Union Home Minister chuan Tripura-a Bru raltlante Mizoram sorkarin an laklet leh danah lungawithlak a tih thu a sawi a, Mizoram sorkar chu tha taka hnathawh chhunzawm turin a chah.
Union home minister chuan state dangte nena intelligence lam thawhhona tha zawk a awm theihna turin Subsidiary Multi Agency Centre hmang tangkai turin Mizoram sorkar a chah bawk.
Indo Bangladesh Border Fencing chungchangah union home minister chuan a siamtu te'n zo thuai se a duh thu a sawi. Hemi kaihhnawih- compensation leh tul dangte siamfel turin secretariat atangin sorkarin senior officer ruat mai se a ti.
"District Administration kengkawhtute chu ring ngam tawk turin BSF te chu hrilh an ni ang," a ti bawk.
Ramri chhehvela motor kawngpui siamthat hna, Km 2293-a thui, cheng vaibeichhe 2604.28 senna tur pawh tihfel thuai a nih tur thu union home minister chuan a sawi.
Chhatisgarh-a 2nd IR Bn. te enkawlna senso Mizoram sorkarin a la hmuh tur cheng nuai 302.26 pawh Ministry of Home Affairs (MHA) atanga tih fel thuai a ni ang, a ti.
Hel inpekna leh chhawmdawlna pek theihna dan Mizorama hman ve tura ngenna chu union home minister chuan Ministry of Home Affairs atangin Surrender Policy hi Mizoram sorkarah rawn thawnin a tul ang zelin bawhzui ni se a ti.
Security kaihhnawih senso awmte chu Ministry of Home Affairs atangin additional funds rawn pek a nih tur thu P Chidambaram chuan a sawi a ni. Mizoram State Commando te tana ramdang siam silai lei dilna chungchangah union home minister chuan silai mamawh ang te chu MHA-ah thlen a, chuta tangin Central Procurement System anga lo kalpui mai ni zawk se a ti.
Union Home Minister hi G.K. Pillai, Home Secretary, R.N. Ravi, Special Director, Safi Rizvi, OSD to Home Minister, R.R. Jha, Director (NE) leh Ajay Kanowjia Deputy Secretary ten an rawn tawiawm a ni.
Tuesday, June 1, 2010
Tuikuk-in Union Home Minister hmu thei
Aizawlah dar hnih/khat emaw lek a cham a, press cofenrence pawh a nei hman lo; mahse union home minister P Chidambaram hi Tuikuk-ho chuan an hmu thei tlat!


text:
Mizoram Journalists Association (MJA) chuan sorkar pawm chanchinbu nilo hnena Display Advertisement pe tawhlo turin Mizoram sorkar ngenin hemi chungchang hi an thlirzui tur an sawi bawk.
Hemi chungchanga nimin Aug. 21, 2014-a thuchhuah an siamah MJA Gen. Hqrs. chuan Mizoram Sorkar Department hrang hrang ten kum khat chhunga Advertising & Publicity atana sum an dah hi budget pumpui a\anga chhutin zaa pawisa 8 (pariat) te, a pun ve deuh changin zaa pawisa 10 (sawm) te a ni \hin nia tarlangin, Advertising & Publicity atana sum dah tihpun a nih theih nana kum engemawzat kalta a\anga MJA hmalakna chu a hlawhtling mawh hle niin an tarlang a. Tun sorkar kum kal mek 2014-2015 chhunga Advertising & Publicity atana Sorkar Department 41 te sum dah belhkhawm pawh Rs. nuai 236.41 chauh a nih thu leh Advertising & Publicity atana sum dah a tlem tawh nak alai hian a tam zawk mah tur chu sorkar pawm chanchinbute ni lo hnenah a kal ral nia tarlangin, April - July, 2014 chhunga Sorkar Display Advertisement pekchhuah 285 zingah sorkar pawm chanchinbu hnena pek zat chu 66 chauh a nih thu an tarlang a. A tam zawk 219 chu chanchinbu ni lo Souvenir, Annual Magazine, Veng chanchinbu leh a dang dangah te pek a nih thu an tarlang a.
Hei vang hian Display Advertisement reng reng Sorkar pawm Chanchinbu ni lo te hnena pe tawh lo turin MJA chuan Sorkar Department hotu lu ber zawng zawngte an ngen thu tarlangin, Sorkar Advertisement reng reng Sorkar pawm chanchinbuah chauh chhuah tur a nih angin, tun chinah, Govt. Approved Newspapers & Magazines ni lova Display Advertisement pek tum an awm leh a nih pawhin lo pawmsak lo turin Information & Public Relations Department chu an ngen a. Department ten an lo pek luih a awm a nih pawhin an Bill Certify sak lo turin a ngen bawk a. I&PR certified loh chung pawha chutiang bill, Treasury a thehluh a awm a nih pawhin, an kal dan pangngaia uluk taka an hnena bill lutte lo check chhunzawm zel turin Treasury Officer zawng zawngte a ngen nghal bawk. Sorkar pawm chanchinbu ni lova Display Advertisement pek chungchang hi MJA chuan Aizawl leh District Hqrs. zawng zawngah ngun takin a thlir zui dawn tih an tarlang bawk a ni.


text:
Kum 2013-2014 chhungin ni za inhlawhna tia hriat lat Mahatma Gandhi National Rural Emloyment Generation Scheme hnuaiah Mizo-ram chuan sum Rs. nuai 25668.964 a hmu a, hemi kum hian chawhrualin Mizoram mipui chu ni 79 inhlawh ang an ni.
Nimin Session-ah Rural Development Minister Pu R.Lalzirliana chuan he thu hi Pu Lalruatkima zawhna chhangin a sawi a, Minister chuan kum 2013-14 chhung hian Aizawl district ah ni 80, Lunglei-ah 78, Saiha-ah 79, Cham-phai-ah 85, Kolasib-ah 71, Serchhip-ah 81, Lawngtlai-ah 72 leh Mamit district-ah ni 84 an inhlawh tih a sawi a. Minister chuan kumin 2014-2015 ah hian ni 100 inhlawhna atan hian central sum nuai 6708.13 leh state share nuai 225.483, a vaiin nuai 6933.613 hmuh a ni tawh tih a sawi a. Kumin chhung hian Aizawl district-ah ni 15, Lunglei-ah ni 10, Saiha-ah ni 7, Cham-phai-ah ni 9, Kolasib-ah ni 10, Serchhip-ah ni 10, Lawngtlai-ah ni 8 leh Mamit district-ah ni 10 te an inhlawh tawh a ni.
Zawh belhna chhangin RD Minister chuan Job Card hi kumtin 3% vela pung tura ngaih a nih thu sawiin, ‘MGNREGA sum chu VC te leh official \henkhat te avangin mipui hnen thleng phaklo a awm thei a, hemi kawng ah hian mitin kan \an tlan a ngai a. A thianghlim thei ang bera hman hi kan duh a, chutih laiin ni za inhlawhna hi thatchhiatna min thlentu a ni ang tih kan hlau hle a ni,’ a ti bawk. Chief Minister Pu Lal Thanhawla pawhin MG-NREGA a Material Component hman diklohna a awm \hin nia a hriat thu sawiin, MLA te chu mahni bial \heuh enpui turin a sawm bawk. MGNREGA hi kumin a\angin central chuan inhlawh theih tur ni zat hi ni 46 a ti tlemin ni 54 chauh inhlawh theih a ni tawh dawn a, nikum 2013-14 khan Mizoram ah Job Card nei 178367 an awm a, kumin ah chuan 18,5929 an awm a ni.


text:
Jiribam, November 18, 2017, Virthli (ONP): Vawisun khan HSA Joint Headquarters, Jiribam chun Blooming Flower Children Foundation School (BFCFS) Jiribam, Hmarveng hmunah Conference hlawting takin in an hmang. Hi huna hin Unit tina inthawk palai 40 fekhawm a ni a, Unit le JHQ a inthawk Agenda 15 hriltlangna neiin passed a nih. Hi hun hi JHQ President, Tv. Barjona in a keihruoia, Tv. L. Zailawm Gen. Secretary in ziek sin thaw in, advisors, CEC le palai haia inthawk agenda hriltlangna nei a nih. Pathien zarin palai an fe tha hle a, hriltlangna hai khawm dilsut taka nei a nih. Hi Conference hi ro Conference ani leiin mipui tam tak fekhawma nei ani nawa, Unit tina inthawk OB hai fe khawma Conference hi nei a nih. Rorel zo hin thlaithleng awt tlangna nei a nia, Vawksa le Varak sa inhnik tak fak tlangna nei a nih.
HSA Jiribam JHQ Conference hlawtling taka hmang
Saturday, November 18, 20178:40 PM / by VIRTHLI HMAR
Newer Post Next Story Older Post Home